text:
I Gusti Bagus Adnyana panglingsir Puri Kalérané, suba kasub dadi tokoh Veteran Pejuang RI di sajebag Bali, duaning ragané bareng masiat di Surabaya dugas tanggal 10 Novémber 1945, satondén ragané mawali ka Bali ajak para Pemuda Pejuangé lénan ané masekolah di Jawa nglanturang berjuang di Bali. Gusti Aji Lingsir, kéto sané perah kasambat parab dané, marasa girang di kayun katangkilin olih para siswa SMA ané kapimpin olih I Putu Kastu, nunas satua parindikan siaté di Surabaya tanggal 10 Novémber 1945. Satondén nyaritayang siaté ento, dané mapiseken tékén para siswané, sumangdén setata inget tekén pidaton Bung Karno présidén kapertama Indonésiané ané mamurda JASMERAH, jangan sekali-sekali melupakan sejarah.
Duaning liu pesan ané patut palajahin di sajebag pajalan sejarah bangsa Indonésiané nglawan penjajah. Dané nerangang yan pradéné ada anak, atawi bangsa ané tusing nyak malajah ngulik sejarah bangsané, anaké ento tan buungan pasti belog. Belogé mapuara lacur.
Para siswané ané katugasang olih gurunné ngalih satwa indik siaté di Surabaya, makejang pada angob tur seken pesan madingehang piteket dané. Satondén aji lingsir nyaritayang unduk perangé ento, aji buin mapiteket tekén cening ajak makejang pinaka generasi penerus bangsa ané lakar nerusang perjuangan para Pahlawané ané suba lina, ngisinin kemerdekaan ené. Tugas ceningé ajak makejang mula baat pesan sawiréh musuhé ané kaarepin jani kaliwat abstrak, marupa kamiskinan, keterbelakangan, kabelogan, korupsi, narkoba, muwah ané lén-lénan. Makejang ento lakar sida baan ngarepin aji semangat juang marupa jiwa, semangat lan nilai-nilai Empat Lima. Jujur, bersatu padu, cinta kepada bangsa dan tanah air, bekerja giat, muwah ané lén-lénan. Kéto piteket dané tekén para siswané. Nah jani aji lingsir lakar nyaritayang parindikan siaté di Surabaya. Kawawanin tanggal 3 Septémber 1945, Pemerintah RI Pusat ngangkat Residen Sudirman dari Gubernur di Jawa Timur. Lantur ragané ngadaang rapat umum ping dua tanggal 11 September 1945 di Lapangan Tambaksari lan tanggal 17 September 1945 di Lapangan sepak bola Pasar Turi. Semangat Pemuda-pemuda lan Rakyat Surabaya maluab sinambi nyeritang syalam perjuangan ”Merdéka, Merdéka, Merdéka”. Sakéwala Kempetai pemerintah Jepang ané enu kuasa, negarang nambakin rapat umum ento, turmaning ngumumang indik ané kuasa di Surabaya enu para serdadu Jepangé, tusing lénan, satondén tentara Sekutuné (Inggris) teka. Sakéwala pengumumanné ento tusing karunguang, buina kasautin aji jerit perjuangan Merdéka sajebag kota Surabayané. Rasa-rasa macelos langit kotané. Tanggal 19 Septémber 1945 ada unduk ané madurgama di Hotél Oranye. Tan pasangkan jalema Belandané ané makumpul di Hotélé ento menékang bendérané ané mawarna Merah Putih Biru. Bih arék-arék Surabayané ajak rakyaté ané suba mabesikan gedeg pesan lantur ngurung tur ngebug Hotélé ento. Bendéra Belandané katuunang, warna pelungné kauék, lantas buin kapenakang marupa bendéra Mérah Putih.
Di tengah hotélé, yadiastu kajaga olih Kempetai, iegé tusing sidan katambakin. Pamuput manggala Belandané ané madan Mr. Ploegman mati.
Yé… saja, Aji Lingsir dadi engsap nyaritayang, buiné cening-cening tusing ada ané matakon, dija rakyat lan arék-arék Surabayané maan senjata. Para siswané nyaurin aji kenyem. Sawiréh semangat lan persatuané suba kukuh, para pemuda lan rakyat Surabayané, cara blabar bandang ngebug sebarengan tangsi-tangsi tentara Jepangé, kantor-kantor, pabrik-pabrik ané kajaga olih tentara Jepangé. Ulesné ulian ban kateeb serdadu Jepangé jog polos nyerahang sarwa sejatanné, ané malaras, bawak, lantang kéto masi meriem-meriem, granat-granat, lan motor-motor. Makejang senjata-senjata ané kajuang ento kaanggon nganti senjata gelanggangé, tur maning ngalebihin. Maan nangkep senjatané ento, ngawinang semangat rakyat Surabayané maluab.
Siaté ané gedé tusing lén dugas ngarepin tentara Inggrisé ané kasub tekén tentara Gurkhané, masenjata modéren, buina suba liu nyicipin uyah dugas Perang Dunia II-né. Siaté sengit pesan, makedadua nampi korban.
Pihak Inggris kélangan manggala perang dadua ané madan Brigjén Malaby lan Brigjén Simon Lodders. Semangat juang arék-arék Surabayané cara banténg kadaton tan kirigan, jantos tentara Inggrisé makirig, mapupul di Pelabuhan Tanjung Pérak. Yan kénkén baya teka lantas Bung Karno, Bung Hatta, lan Bung Mr. Syarifuddin Menteri Penerangan RI-né ka Surabaya ngalinggihin kapal terbang Inggrisé. Di Surabaya kadaang patemuan tur kalingga tanganin perjanjian gencatan senjata. Di subané para pemimpin RI-né mawali ka Jakarta, tau-tau buin mani semangané tentara Inggrisé ngebug kota Surabayané, uli darat, laut, lan udara. Para pemuda lan rakyaté kamemegan, yadiastu kéto siaté kawales malarapan ban semangat lan katulusan. Siuan arék-arék lan rakyat Surabayané mati maurab getih, ngebekin rurung, gang-gang, got-got, tegalan, lan uma-uma. Nah sawiréh kéto liunné ané ngemasin mati di pesiatan di kota Surabaya, lantas olih Pemerintah Pusat kaputusang tanggal 10 Novémber 1945 dadi Hari Pahlawan Nasional.
Nah kéto satuanné apang cening nawang. Maka panguntat Aji Lingsir maang bebuntilan anggon bekel kawekas, duaning Hari Pahlawan maisi peplajahan. Ané utama mabéla pati ngrajegang hak-hak dasar, kamerdékaan lan kadaulatan bangsa lan jagat Indonésiané. Tusing ada lewihan tekén ngaturang apa dogén gelahé, jiwa, lan arta ring Sang Ibu Pertiwi, madasar ban katulusan, persatuan, lan kesatuan.
I Putu Kastu pinaka pimpinan rombongan matur subakti ring anaké lingsing: ”Titiang sareng sami puniki ngaturang suksma banget antuk suécan Ratu Aji ngicénin titiang carita tur bekel anggén titiang nglanturang cita-cita para pahlawané nagingin kemerdékaan puniki. Maka panguntat lugrayang titiang ngaturang gending gegitaan sané mamurda Gita Pahlawan inggih piarsayang”: Pahlawan Bangsa berjuang-berjuang. Teguh kukuh lan perwira. Ngamel tetujon revolusi Empat Lima, ngwangun bangsa lan negara. Mogi-mogi Sang Hyang Widhi mapaica genah ring swarga loka. Inggih maka panguntat titiang ngaturang paramasanti: Om Shantih… Shantih…Shantih Om. Aji lingsir ngepuakang tangan.


c: text/html

text:
Lumut-lumut Watulumbang (131)
Liu mula soroh bancana. Ada bancana di gumi. Ada bancana di awak. Bancana di awak padidi adanina Angga Bancana. Upaminé, ngelah mata dadua, kéwala sing nepukin apa-apa, mati koné matan awaké.
Kéto masih ngelah kuping dadua, kéwala sing ningeh apa-apa, mati koné kuping awaké. Yén usud kulité sing masa apa-apa, mati kone kulité. Seka besik koné nyama di tengahan awaké mati. Ngelah angkihan akatih, masih mani puan lakar pegat. Yén pegat angkihané, mati koné awaké.
Sing ada mati prajani. Ané ada mati sekabedik. Ada matané malunan mati. Ada kulitné utawi kupingné malunan mati. Ada masih pepinehné mati malunan. Angkihan koné siduri mati.
Nyén ané sing mati-mati?
Yén ahli agamané takonin, orahanga atma ané sing mati-mati. Liu satuan ahli agamané indik atma ané sing ngenah. Patuh cara ahli purbakala takonin unduk dinosaurus, mekejang cara tawanga, yadiapin ia sing taén nepukin dinosaurus. Kéto masih anak ané sing nawang apa-apa unduk Satyaloka, bisa ceramah lemah peteng unduk Loka ané paling tegeh dija kadén ento. Yén seken-seken nawang, bedik koné satuané.
Nyén ané sing mati-mati?
Yén ahli tattwané takonin, kéné pasautné. Apa ané sing lekad, sing koné lakar mati. Untengné, sekancan ané lekad, pasti lakar mati. Ada ané lekad uli taluh, ada uli biji, ada uli basang I Mémé, ada lekad uli di keneh I Bapa, ada lekad uli buddhin Sang Yogiswara, ada ané lekad uli batu engkag, ada masih ané lekad uli awakné padidi. Kéto koné induk ané sing mati-mati manut tatwané.
Mekejang ané lekad lakar kena bancana (= mati) sawiréh ané lekad ento ngelah angga. Kéto koné rumusné. Kija lakun melaibin mati?
Péh! Nyukeh-nyukehang dogén petakon awaké. Yén awaké dueg ngaé petakon, masak sing bisa awaké ngaé pesaut. Yén bisa awaké negul, ngudyang awaké sing bisa ngelésang. Yén awaké bisa ngelidin lekad, sinah awaké lakar bisa melaibin mati. Kénkén, bisa awaké ngelidin lekad ané pidan?
Jani liu ada petakon tidong-tidong, sesukat liu ada dharmawacanan nyén kadén. Liu ada petakon joh-tegeh, ulian bisa maca hanacaraka data-data kéwala. Mara lulus kursus méditasi mesertifikat, langsung mukak kursus mecabang-cabang mebunga-bunga.
Petakon awaké padidi waspadain. Ulian petakon, awaké ngejoh-ngejohang uli tetujon. Kéto masih tungkalikané, ulian petakon, awaké maek-maekang tekén tetujon. Cara nak metapa, petakoné cara gegodan. Yén di lawasé gegodan marupa bidadari jegég mentul. Jani gegodane marupa petakon cara misi kéwala ngelengehin.
Yén saja petakon pesu uli di ati, pasti pesautné ada ditu di atiné. Kéwala yén petakoné madasar karirihan, sing ada pesautné. Sastrané koné sing mesaut, yén takonina olih anak ririh. Sastrané lakar mesaut tur mekenyung manis, yén ketakonin olih anak bakti-subakti saking ati.
Koné yén ada anak pangenahné cara suci, waspadain. Yén ada nak ngaku belog pang kadéna bek misi cara ilmu-padi, kelidin. Yén di keneh awaké jeg ada petakon ririh, turéksain. Sawiréh liu anaké sing neked-neked, ulian petakon ulian pesaut. [ibm dharma palguna]*
Artikel Orti Bali Puniki Katerbitin olih: Bali Post.
Like this:
Like Loading...
Related

robotstxt: allowed

filter: keep


text:
I Bikul Ke Swarga Loka. Duk ane malu dugas treta yuga masa *) 1, ada keceritayang Ida Sang Mahayogi sane meraga putus ane mapepasih utawi meparab Waikuntha. Ida Sang Waikuntha meraga mahamuni. Sedina-dina Ida Sang Yogi Waikuntha nguncar Weda Mantra memuja Ida Betara Wisnu.
Keceritayang jani rikala peteng, Ida Sang Yogi Waikuntha ngidupang parapen utawi damar melengis nyuh ditu di purane ento. Disubane keto Ida Sang Yogi Waikuntha metilar budal ke pondok Idane.
Lengis damare ane keanggo ngendihang api di pura linggih Ida Betara Wisnu totonan, anak misi malem. Maleme ento mekada ngundang ia watek para bikul teke kema. Maleme totonan tedane teken I Bikul. Krana kageson baan layahne, ditu lengis damare ento mabreok mure tur kalalah baan apine.
Ditu api damare sayan ngedenan. Di subane apine gede, sinar apine ngeranayang Pura linggih Ida Betara Wisnu dadi galang. Dugase ento Ida Betara Wisnu ledang kayun Idane sawireh ulian I Bikul linggih idane dadi galang, sing ja nu peteng dedet.
Gelisang cerita, sawireh suba maadan patitah karma pala, I Bikul tuah dadi amah-amahan I Lelipi, laut I Bikul mati.
Melesat ngelayang atmane I Bikul nuju Yama Loka. Di Yama Loka, para bala-bala Ida Betara Yama negul tur ngantung atmane I Bikul sawireh bikasne di mercapada.
Risedek para cikra bala Ida Betara Yama ngeretang tali penegul atman ia I Bikul, ditu lantas rauh utusan Betara Wisnu tur ngandika,
" Ih para cikra balan Ida Betara Yama, bani-bani kite negul tur ngantung atman ia I Bikul. Mirib kite ajak makejang sing nawang. Ia I Bikul nenenan parekan Betara Wisnu. Bikule ene stata ngae galang ditu di pura Linggih Betara Wisnu. Dugase ento I Manusa tanpa rungu teken Linggih Ida Betara Wisnu. Sujatine I Bikul nenenan parekan tur bhaktan Ida Betara Wisnu. Lus taline, tur lebang ia I Bikul. Jani ia lakar ajak tiang ke Wisnuloka tangkil majeng ring Ida Betara Wisnu ".
Disubane keto lantas atman ia I Bikul kaserahang ring utusan Betara Wisnu. I Bikul ngiring utusan Betara nuju kayangan Ida Betara Wisnu. Atman I Bikul nemuang bagia sujati ditu di Wisnuloka.
Swen kasewen, suba lantas wates yusane atman I Bikul ditu di Wisnuloka, ditu atmane I Bikul katitah mewali ke mercapada buin. Atman ia I Bikul ketitah numitis dadi putran Ida Sang Prabu ane mahutama ane nyegjegang jagat. Ida Sang Prabu ane mekardi kerahayuan jagat.
Nah keto kone kacerita ia I Bikul ane ngayah tur ngemit perahyangan linggih Ida Betara Wisnu. Sang sapusira ja ane jemet, anteng, ngayah tur subakti tekening Ida Betara Wisnu, riwekas atmane lakar ngungsi Wisnu Loka utawi Suwarga Loka. Buin besikne, yening numitis ke mercapada lakar dadi manusa utama. Amonto kacerita pekardin subhakti ia I Bikul.
Tetuwek :
Iraga dadi manusa patut subhakti majeng ring Ida Sang Hyang Widhi Wasa. Manusa patut ngemit, nyuciang, tur ngereikin perahyangan linggih Ida Betara. Jadma ane subhakti tur dharma ento kasengguh manusa utama.
*)1. Pembagian Jaman yang sekaligus perjalanan Weda dibumi terbagi menjadi empat, yaitu: Jaman Satya, Jaman Treta, Jaman Dwapara dan Jaman Kali. Menurut Weda pada jaman Kali Yuga ini, " Prayenalpayusah sabhya, kalav asmin yuge janah, mandah sumanda-matayo, manda-bhagya hy upadrytah " Artinya : " Pada jaman besi ini, manusia ditakdirkan berumur pendek, suka bertengkar, pemalas, mudah ditipu, kurang beruntung dan selalu dipenuhi rintangan hidup "(Srimad-bhagavatam kidung 1.1.1.10)
Satua Bali siosan mejudul; I Punyan Kepuh Teken I Goak, I Gajah Nyapa Kadi Aku, I Yuyu Mewales Budi, I Gringsing Teken Ni Ranjani, I Bikul Ke Swarga Loka, Pan Bagia Teken Pan Bonggan, Manis Mamanesin, Wikanan Anake Alit-Alit, Wayan Giri, Iriati, Jaran Pondongan, I Kurmawa Ngambul, Ampah, Belibis Putih, I Kepuh Mati Baan Dwrowaka, I Kambing Takutin Macan, I Cita Maprekara, I Kedis Sangsiah teken I Bojog, I Tuma teken I Titih, Be Jeleg Tresna Telaga, I Yuyu misi Enjekan Kebo.
insert picture http://manuamador.deviantart.com/art/Mouse-24245146


text:
#1 Best Private Tours Driver Guide
by passionate local guide for a truly tours by locals vacation
BALI - INDONESIA
Bali Local Driver Tour Guide Ubud, Gianyar, Bali, Indonesia IDR 550,000 Detail
Bali Local Guide | Made Adi Bualu, Benoa, Badung Regency, Bali, Indonesia IDR 600,000 Detail
Bali Local Guide | Ketut Suryawan Ungasan, Badung Regency, Bali, Indonesia IDR 600,000 Detail
Bali Private Tour | Komang Wibawayasa Bali, Indonesia IDR 600,000 Detail
Bali Private Driver | Oka Muliartha Bali, Indonesia IDR 550,000 Detail


text:
Search
Popular Search
Acara Acara Gathering Acara Gathering Bali Acara Outing Acara Outing di Bali Bali Bali Gathering Bali Outing Bangli Desa Desa Penglipuran Desa Penglipuran Bali Desa Penglipuran Bangli Desa Wisata Desa Wisata Peglipuran Desa Wisata Penglipuran Bali Gathering Bali Gathering di Bali Lokasi Lokasi Desa Lokasi Desa Penglipuran Lokasi Desa Penglipuran Bali Lokasi Desa Penglipuran Bangli Lokasi Penglipuran Outing Outing Bali Outing di Bali Outing di Desa Penglipuran Penglipuran Bali Penglipuran Bangli Penglipuran Bangli Bali Tema Tema Acara Tema Acara di Bali Tema Acara Gathering Tema Acara Gathering Bali Tema Acara Outing Tema Acara Outing di Bali Tema Gethering Tema Gethering Bali Wisata Wisata Bali Wisata Desa Wisata Penglipuran
Menu
- Group Event
- Adventure
- Tour
- Accomodation
- Transport


text:
HARI TUMPEK LANDEP TAHUN 2017
Pura Pasek Gelgel Pedungan Denpasar Selatan. Pura Agung Pasek Tangun Titi kaler Tabanan. Pura Agung Pasek Silamadeg Tabanan. Pura Pasek Tangkas Kediri Tabanan. Pura Kerta di Banyuning Barat Buleleng. Pura Dalem Tenggaling Sengguan Singapadu. Pura Kawitan Arya Wang Bang Pinatih Peguyangan Singaraja. Pura Bhujangga Weisnawa Tegalcangkring Jembrana. Pura taman Desa Bubunan Seririt Buleleng. Pura Penataran Pande Dalem Batur Jati Banjar Pandean Mengwi. Pura Dalem Pingit Br, Taro Kaje Tegalalang. Pura dadia Pasek Gelgel Gobleg di Desa Selat Sukasada Buleleng. Pura Batur Arya Warih Kepaon Cengolo Sudimara Tabanan. Pura Ida ratu Pande di Besakih, Mr. Pasek Toh Jiwa Tangungtiti. Pura Penataran Pande Kusamba Klungkung. Pura Penataran Agung Pinatih Tulikup Banjar Menak Desa Tulikup Gianyar.


text:
Durusung adi nangis seleg kekayun, ring duur tangkah, beline
Telasang mangkin yeh panyingakan adi, beli nenten ja luluh hati
Sampun kadung sakit, kerasayang beli, manyingakin tingkah adi
Mamanying-manyingan ngajak anak muani, serasa sesek tangkah beli
[Reff:]
Magedi… sampunang ja malih, adi mawali
Magedi… ten wenten ampura, kapining ragan adi
Magedi… engsapang ja beli, banggiang sampun padidi
Magedi… sampunang ja malih, sampunang ja malih mawali
[Interlude]
[Reff]
Kaden sesai ragan adine, manyakitin hatin beli
Ten wenten malih galah kapining adi
Jagi pacang, nyambut tresnane


text:
Olih: I Wayan Tojan
Kebus bara buka kaorob ainé karasa alangkat diduwur sirahé. Panes ngentak tengai tepet ngerepet, tiang majalan ngutang-utang lampah tanpa tetujon. Ngentasin margi nyikut rurung, neked tiang di penepi pasih mabias kedas. Sing karasa sang surya suba ngeséng kauh. Sandikala nyaluk peteng di sisin pasih. Negak bengong padidi inget dugas ipidan. Di duur bias tiang nulis ngucapang tresna. I Luh mamaca kedek kimud-kimudan. Ombak setata galak ningehang gombal tiangé, angin pasih kedék ngasirsir nyapuin rambut I Luhé. Sanget neket di hati, sing sida baan ngengsapang. Uli cerik tiang mula ngenehang I Luh, cager lakar dadi kurenan. Nanging sépan manolih jani I Luh suba dadi gelah timpal. Sekat ento tiang takut ngalih tunangan. Diapin ja ada bajang né ngenyakin tiang. Ané jani tiang marasa dadi truna tan paguna.
Telung tiban suba liwat, galah majalan dinané maganti, makelo karasa baan nyalanin. Kenehé kambang nerawang manarabang sawang metek bintang, kija kadén kenehé makeber, tiang tangkejut ulian munyin hp, ada sms nomer baru.
“Bli, buin mani antiang tiang di sisin pasihé jam solas tengai ngidih olas, tiang I Luh timpal bliné,” ada rasa ngetug di hati, mara telepon balik hp suba matianga. Aié suba nardarin endag uli kangin mas awang kuning. Kasautin suaran kedis magending. Kéwala tusing cara keneh tiangé ané remrem gulem gurindam-gurindem. Bangun tiang nguwadang awak, inget tekén sms ané ibi, cobakin buin katélpun nomeré ento. Tusing masi aktif, bengong tiang mangenehang. Sawatara ada jam sia mamunyi buin hp tiangé. Pati kaplug nyagjagin, pasti I Luh énto ané sms .
“Bli jani tiang lakar majalan, antosang tiang di pasisi Candidasa paek sikangin di bongkol kayuné.”
Neked di pasisi pasihé, ulih joh tepukin tiang ada anak bajang muané kailidin ebok lantang nganteg a pala. Adéng tiang maekin ada rasa ragu di keneh, cara kenal rasayang tiang anak luh ené. Mara ukana capatin saget ia makipekan sada makenyem. Makesiab tiang tusing percaya.
“Mai bli negak dini liu dot ortaang tiang ngajak bli.”
“Luh Sujani nguda dini, men kija tunangané ?”
“Lantang satuané bli, mai malu negak disamping tiangé.”
Baat rasa batisé matindakan, gedénang tiang bayuné maekin negak disampingné Luh Sujani.
“Men nguda tu ing angkat bli nelpun?”
“Yén angkat tiang takut bli ngingetin munyin tiangé, bli sing nyak katemu.”
“Nak kénkén keneh Luhé ngajakin katemu, men tunangané kija?"
Ngarébés yéh paningalan Luh Sujani nuturang pajalan tresnané ajak tungané.
“Ampurayang tiang bli, sujatiné tiang nu sanget demen tekén bli.”
Saha ngatengahang yéh mata Luh Sujani buin nuturang.
“Pelih tiang malaksana makada nepuk unduké kakéné, tunangan tiangé nak suba ngelah pianak kurenan mara tiang nawang.”
Saha ngelut Luh Sujani nuturang makejang isin kenehné ngidih pelih.
“Nguda jani Luh buin maekin bli nyesel raga nyambatang sayang tresna atoang mati, bli suba marasa anggon Luh pacadang kuang, diapin lacur bli ngelah pangarasa.”
“Tusing ja kéto bli tamat tiang kuliah tiang majanji tekén bli ajak tiang ngantén.”
Kéto pasemayan Luh Sujani. Sawiréh tresnan di hati tiangé mula sanget kapining Luh Sujani, kadirasa sing ada ané nyidaang ngantinin dikenehé. Ento makada tiang tusing nyidayang nulak.
Ané jani buin tiang ngiket janji majalan nuju pasubaya. Né dadi satua tan pagatan. Unduk pajalan teresnan tiangé ngajak I Luh. Buin jani marasa bungah pajalan hidupé, kala ngaliwatin wainé. Ada kembang ané tumbuh buin di taman atiné. Kéwala tusing makelo bakat rasaang. Inget tekén janjin I Luh nundén ngantosang pang tamat kuliah. Neked ditu mara lakar ngantén. Ngetah ngélél ngantosang. Janjin I Luh ané témpoang. Disubané tamat I Luh masekolah, Luh teka mulih ngaba undangan. Makesiab maca undangan I Luhé. I Luh lakar masakapan, misan I Luh ané lakar nyuang, koné tresna ulian kapaksa, kajodohang ban rerama. Tusing madaya nepuk unduké kakéné, las Luh ngalahin tiang. Yén inget dugas matunangan setata mesra, nguda jani dadi mesrabutan. Las gati ngundang bli nundén nyaksiang Luh magelut mabiokaonan. Manis kenyem Luh kéwala dekdek remuk rasan tangkah tiangé. Nah apang nekain dogén undangan Luhé, madak bagia ajak kurenan luhé, jani bli mapamit mulih. Trima salam bli ané siduri bukti pamragat trenané.
Di salantang jalan ngamulihang, uyang paling tusing karuan. Keneh benyah latig buka katigtig. Cara penyu kadung malingeb tusing nyidaang madingang raga, enggang engep nepukin Luh masanding. Sakadi kését suba kajekjek buin kaingsak. Majalan tiang ngamulihang uli umah Luh Sujani. Baat kerasa tindakang batisé kadirasa kambang tusing enteg tanah. Luntang-lantung keneh puyung srayang-sruyung. Kadi siap matatu di baong, nguntul pajalané. Di tengahing jalan cara ada marasa ané nutugin pajalané uli tuni, tolih kaduri ada anak luh bajang muané patuh cara Luh Sujani.
“Blii....antiang tiang..! Ampurayang mbok misan tiangé ia nak kapaksa kajodohang ngajak belin tiangé. Tiang nawang bli sanget demen tekén mbok tiangé. Kéwala da bli sanget nyeselin déwék. Unduké né lakar liwat, masa depan bliné jani kenehang pang suud nandang kasengsaran. Ampura tiang bli. Sujatiné tiang uli makelo masi demen ngajak bli. Kéwala tiang sing bani ngulgul bli.”
Galah majalan dina maganti jani Kadék anggon tiang tresna palarian. Makelo-kelo nyak tumbuh rasa tresna di keneh. Jani kadék ngubadin tatu di hati tiangé. Bareng-bareng natakin tis panesé buin pidan. Pada majanji saling sayang. Madak tresnan Kadék sakayang-kayang. Aget lacur sebet liang. Bareng-bareng rasayang. Kanti dadi Hyang Kompyang. Bareng malinggih dadi Déwa Hyang. Makeber mangindang. Kenehé mangulayang. nyuhjuh bintang. Jani ulung maguyang.
Subscribe to: Post Comments ( Atom )


text:
Dadong RawiAmunika punggelan ceritane. Jagi rerehang tiang malih lanjutane. Yen sampun polihang tiang, lanturang tiang malih ceritane puniki. Suksma!!(*bb/stbw)
Duk Wayan Kawi makta orti indik Dadong Rawi midep mastu daun taru dados jinah kertas, sareng sami ida danene kenjekan matumbasan ring warung Meme Luh Manise, mabriag kedek. Wenten sane ngantos ngamijilang yeh mata duaning nenten sida antuka ngandet kedekipune.
"Awak jlema gunung, Yan, eda nagih matuutin politikus cara Gus Dur, Amien Rais, Megawati,...... Cai ngae tutur puyung, kedek gumine mirengang", Bapak Gede Rauh mapajar ring Wayan Kawi sadurung ipun ngesop pesan kecai sane kanyudang antuk sajeng jaka.
"Yening enu kiap paningalan caine, tutugang malu cai mesare, apang tusing ideh-ideh enu ipit. Pelih baan cai matindakan, truk ngebut bakat gandong cai," Bapak Ketut Lanus nempungin mapajar, raris ipun nyiup nelasang wedangipune sane sampun nyem. Sane kantun kecag ring lumure, wantah genek-genekan wedange kemaon.
"Yening seduk mirib basang caine, mai laku dini negak, Yan, gaenanga ya plecing kangkung sasak," Meme Luh Manis sane mabaos, kantun ipun kenyem-kenyem.
"Beh, mara tiang ane nutur, ten wenten ane ngugu. Tegarang yening Jero Balian ngandikan bapa maubad aji tain jaran, anggon loloh tain jarane, premangkin iju matuutin." Raris Wayan Kawi negak ring samping Bapa Nengah Kutile sane durung polih matempung mabaos.
"Jelema sakit keneh ulian kalahin tunangan, kalahina marangkat, kene suba, pati jlatu pesu munyine. Kadenang cai aukud ade jlema bajang di gumine, Yan? Yening dadi jlema truna, pepesang nake mangguran ring rurunge. Eda masekung dogen cai di kubu, cara celeng Galungan." Nyoman Tambun makejit ring Wayan Kawi. Wayan Kawi nenten masaur. Ipun ngambil sanganan lempog atebih, raris tunas ipun. Saling tambungin ida danene nyampahang ipun, iteh ipun nunas sanganan.
Telas antuka nunas wedange alumur, Wayan Kawi matingtingan saking tegakanipune. Saget Bapa Nengah Kutil ngampigang liman kebot Wayan Kawine sane ngawinang Wayan Kawi magelejig negak malih ring pecak genah ipune negak i wawu. Wayan Kawi raris ngipekin Bapa Nengah Kutil.
"Kaden Dadong Rawi bisa masih mastu sumping tabune apang dadi emas glontongan, Yan? Bisa masih mastu batun cremene apang dadi inten, sing keto, Yan?" puput mabaos, Bapa Nengah Kutil engkel kedek, sane siosan sareng kedek.
"Bisa masih mastu don-donan dadi pipis, upamine don kayu bodhi dadi pipis penyeket talian, don kayu tigaron dadi pipis paduangdasa talian, don kayu kepahe dadi pipis palimang atusan.....
Kaketus saking :
* Buku Mekar Wangi 2
Rabu, Oktober 28, 2009
Satua Bawak : Dadong Rawi
0 komentar:
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Posting Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Wenten katuturan satua Raksasa magoba aeng, kabinawa tur ngreresin pisan tan pendah Sang Kalantaka. Raksasane punika mawasta Nilarudraka. Kalintang sueca wiakti Ida Bhatara Rudra ring ipun mapaica waranugraha sane marupayang kesaktian mautama. Majalaran paican Ida punika mawastu ipun tan prasida kapered antuk sakancan senjata, napi malih pacang sida kapademang olih manusa, denawa miwah Dewata.
Riantukan ipun punika rumasa tekening padewekan purusa, sakti tanpa tandingan, raris metu manah ipun sane boya-boya, minakadi ipun mamunyah, wimoho, stata brangti, ngapak-apak, tan mari nyapa kala aku.
Sekancan parilaksanan ipun stata ngardi res sang ngantenang. Duaning asapunika kawentenang ipune para panjak rauhing para Ratune ten wenten sane purun sami ngandep kasor.
Kabawos sane mangkin sami para Ratune sane wenten ring jagate prasida kakasorang olih ipun. Riantukan asapunika, raris sane mangkin ipun ngelanturang tetujonnyane ngelurug Suargane. Sapetekan ipune ke Suarga kasarengin olih bala wadua raksasa sane ebek jejel ten kaetang makuehnyane tur sami dahat wirasa tankapangpangan. Para Dewata miwah Resin ambarane, tan prasida nangkepin panglurug I Detia Nilarudraka. Riantukan asapunika raris pada Dewatane ring Suarga sami malaib ngarereh genah masingidan.
Kacarita sane mangkin para Dewatane ring genahe masingidan ngawentenang paparuman sane matetujon ngerincikang naya upaya mangda prasida ngasorang I Detia Nilarudraka. Peparuman punika kamanggalaning olih Bhegawan Wrhaspati sane gumanti pradnyan tur waged ring wiweka.
Manut penarkan Bhagawan Wrhaspati, Detia Nilarudraka wantah prasida kakasorang olih putran Ida Bhatara Siwa sane maprarai gajah. Risampune asapunika wenten pangandikan Bhagawan Wrhaspati sane nyalarang pikayunan, para Dewatane sumingken bingung, santukan sampun kauningin Bhatara Siwa durung madue putra.
Turmaning Bhatara Siwa duk punika kanjekang ngelaksanayang yoga samadi ring gunung Kailasa, semalihe para Dewatane tan wenten sane purun ngusak-asik yogan Ida santukan jerih pacang keni pastu. Paka pamutus daging bebaosan sajeroning paruman, wantah Bhatara Smara sane kajudi pacang ngoda yogan Ida Bhatara Siwa, mangda sida kalebarang, turmaning mangda Bhatara Siwa prasida matemu awor salulut ring rabin Ida Dewi Uma, ngelantur prasida pacang madue putra maprarai gajah.
Tan asue, raris rauh kocap Sang Hyang Smara ring pucak gunung Kailasane genah Ida Bhatara Siwa nangun Yoga Semadi. Irika raris Sang Hyang Smara nibakang panah Idane, tur ngenenin ulun arsan Ida Bhatara Siwa. Indike punika sane ngawinan yogan Ida Bhatara Siwa mawastu buyar, tur metu pikayun Idane arsa pacang awor salulut ring rabinida Dewi Uma.
Sane mangkin kacrita Ida Bhatara Siwa jagra saking yoganida, kaaksi Sang Hyang Smara ayat ngenahang gandewa sane kaanggen manah Bhatara Siwa ring payogan. “Sang Hyang Smara sane ngawinang yogan manirane buyar.” Sapunika kapikayun olih Ida Bhatara Siwa yoganida mawastu buyar mawit sangkaning kabencana olih Sang Hyang Smara.
Punika awinan Ida Bhatara Siwa kalangkung duka, mawastu saking netranida sane katrini metu agni angabar-abar nuju tur ngeseng Sang Hyang Smara mawastu Ida pramangkin dados awu. Para dewatane sane ngutus Sang Hyang Smara sami rumasa iwang tur ngaksama. Pabuat para Dewatane ngutus Sang Hyang Smara wantah sumangdane I Detia Nilarudraka presida kapademang turmaning Suargane prasida rahayu rahajeng.
Kaceritayang sane mangkin Ida Sang Hyang Ratih uning indik rabinida, sampung seda kageseng olih Bhatara Siwa. Sang Hyang Ratih raris tangkil ring Bhatara Siwa tur mapinunas sumangdenya Bhatara Siwa ledang ugi ngurip malih rabinida, Sang Hyang Smara kadi jati mula. Sakewanten Bhatara Siwa ten kayun malih ngurip Sang Hyang Smara.
Hyang Ratih banget mapinunas mangda Bhatara Siwa ledang ngeseng Sang Hyang Ratih, gumanti mangda macihna Ida ngelarang pati brata tur awune prasida matunggalan. Riantukan banget lab kedeh pisan pinunas Sang Hyang Ratih, raris Bhatara Siwa nagingin pinunas Sang Hyang Ratih, raris Ida kageseng antuk netra katrini tur sida nunggal. Punika awinan Sang Hyang Smara Ratih tan madue stula sarira. Santukan Bhatara Siwa sampun keni panah Sang Hyang Smara mawastu pekayunan Ida kaliput raga kasmaran nglantur awor salulut ring rabi, sane ngranayang Dewi Uma mobot.
Risampune Bhatara Siwa awor salulut, Dewi Uma malih mapinunas ring rakan Ida, mangda Sang Hyang Smara lan Sang Hyang Ratih kaurip malih. Sakewanten Bhatara siwa nenten nagingin pinunas Dewi Uma pacang nguruip malih Sang Hyang Smara lan Sang Hyang Ratih. Bhatara Siwa wantah nglugrayang awun Sang Hyang Smara lan Sang Hyang Ratih kasambehang ring jagate. Sang Hyang Smara prasida nyusup ring pakayun sang purusa, lan Sang Hyang Ratih nyusup ring kapayunan sang pradana. Punika awinan purusa pradana rauh amangkin ten prasida kapasahang, sane pacang gumanti ngawerdiang jagate.
Sane mangkin kabawos, rikanjekan Dewi Uma mabebaosan sareng Bhatara Siwa, kancit wenten gajah petak druwen Ida Bhatara Indra sane mawasta Airawana ngelintang ring ajeng Ida. Indike punika sane ngawinang Dewi Uma dahat tengkejut ngaksi kawentenang gajahe punika, sane ngeranayang Dewi Uma ngembasang putra sane mapesengan Sang Hyang Gana sane maprarai gajah.
Wawu embas Sang Hyang Gana, raris kapangandikayang olih para Dewatane mangde nyiatin I Detia Nilarudraka, mawit sangkaning pekayun Hyang Parama Wisesa, awinan satunggil Sang Hyang Gana katigtig ten mari angganida ngagengan, tur pramangkin duur. Kala punika Sang Hyang Gana raris munggel siung Idane asiki kaanggen sanjata sane pamuput prasida mademang Detia Nilarudraka. Mawinan Suargane rauh mangkin sida rahajeng sane pinaka tatujon utama manusane.


text:
Dalam wilayah Kelurahan Semarapura Klod terdapat 10 Banjar Adat, antara lain:
1. Banjar Pekandelan Kaler, Desa Pakraman Semarapura
2. Banjar Pekandelan Klod, Desa Pakraman Semarapura
3. Banjar Bajing, Desa Pakraman Semarapura
4. Banjar Ayung, Desa Pakraman Semarapura
5. Banjar Galiran, Desa Pakraman Semarapura
6. Banjar Mergan, Desa Pakraman Semarapura
7. Banjar Atu, Desa Pakraman Kemoning
8. Banjar Dlod Titi, Desa Pakraman Kemoning
9. Banjar Kemoning, Desa Pakraman Kemoning
10. Banjar Pegulingan, Desa Pakraman Kemoning
- Dibaca: 633 Pengunjung


text:
Search Tools: Get RSS Feed — Email this Search — Save Search
Persempit Pencarian
Hapus FilterOther: IOS3800
Sektor
Institusi
Koleksi
Topik
11 education 7 Quality 5 quality 4 Education 4 character education 2 Learning more ... 2 Quality Assurance 2 and culture 2 characters 2 culture 2 family 2 parents 2 professional 2 quality management 2 school 1 ANEKA 1 ASN quality 1 Ability 1 Acintya 1 Application 1 Ascetism and Yoga 1 Balinese language 1 Bhagavad Gita Virtues 1 Capability 1 Character 1 Character Education 1 Community Learning Center 1 Cooperative learning 1 Cycle Model Based Learning 1 Developing Education Quality 1 E-Learning 1 Education Figures 1 Education Quality Progress 1 Education Technology 1 Education facilities 1 Effort 1 Ethics 1 Extra School Eduction and Human Resources 1 Gadgets 1 Geguritan Suddhamala 1 Golden Generation 1 Harmony Of Life 1 High Institution 1 Hindu 1 Hindu Teachings 1 Hindu education 1 Hindu higher education 1 Household Harmony 1 Hulu Apad 1 Human Resources less ...
Pengarang
3 Gunarta, I Ketut; Institut Hindu Dharma Negeri Denpasar 3 Sudarsana, I Ketut; Institut Hindu Dharma Negeri Denpasar 3 Temon Astawa, I Nyoman; Institut Hindu Dharma Negeri Denpasar 2 Anggreni, Ni Made; Institut Hindu Dharma Negeri Denpasar 2 Ariasa Giri, I Made; Institut Hindu Dharma Negeri Denpasar 2 Parmajaya, I Putu Gede; Institut Hindu Dharma Negeri Denpasar more ... 2 Santi Oktarina, Putu; Institut Hindu Dharma Negeri Denpasar 2 Selasih, Ni Nengah; Institut Hindu Dharma Negeri Denpasar 2 Sri Widiasih, Ni Nyoman; Institut Hindu Dharma Negeri Denpasar 1 Agung Jaya Suryawan, I Gede; Institut Hindu Dharma Negeri Denpasar 1 Anwar Abidin, Achmad; STAI Daruttaqwa Gresik 1 Ayu Suciartini, Ni Nyoman; Institut Hindu Dharma Negeri Denpasar 1 Bali Sastrawan, Ketut; Institut Hindu Dharma Negeri Denpasar 1 Bali Sastrawan, Ketut; STAHN Mpu Kuturan Singaraja 1 Dayuh, I Nyoman; Kota Denpasar 1 Dedy Herawan, Kadek; SMK PGRI Denpasar 1 Desi Yuliantari, Ni Wayan; Institut Hindu Dharma Negeri Denpasar 1 Dewi Andayani, Diana; SMPN 12 Denpasar 1 Dharman Gunawan, I Gede; STAHN-TP Palangkaraya 1 Fitrah, Muh.; InstitutAgama Islam Muhammadiyah Bima 1 Gateri, Ni Wayan; STAHN Tampung Penyang Palangkaraya 1 Hengki Primayana, Kadek; Universitas Pendidikan Ganesha 1 Himayaturohmah, Emma; Balai Diklat Keagamaan Bandung 1 Ketut Putri, Ida I Dewa Ayu; SMP Negeri 3 Denpasar 1 Kiriana, I Nyoman; Institut Hindu Dharma Negeri Denpasar 1 Kussa Laksana Utama, Putu; Institut Hindu Dharma Negeri Denpasar 1 Mardika, Made; SD Saraswati 6 Denpasar 1 Merita Indrawati, Elsanda; Teknik Elektro, UN PGRI Kediri 1 Mudana, I Wayan; Institut Hindu Dharma Negeri Denpasar 1 Nerta, I Wayan; Institut Hindu Dharma Negeri Denpasar 1 Ngurah Suragangga, I Made; SMPN 5 Abang Karangasem 1 Ngurah Triyana, I Gusti; Institut Hindu Dharma Negeri Denpasar 1 Olas Astawa, I Made; Institut Hindu Dharma Negeri Denpasar 1 Olas Astawa, I Made; STAHN Mpu Kuturan Singaraja 1 Payuyasa, I Nyoman; Institut Seni Indonesia Denpasar 1 Rahem, Zaitur; Institut Ilmu Keislaman Annuqayah (Instika) Guluk-Guluk Sumenep Jawa Timur 1 Rat Dwiyana Putra, I Dewa Gede; Institut Hindu Dharma Negeri Denpasar 1 Rohartati, Sri; Universitas Langlangbuana 1 Sanjaya, Putu; STAHN Mpu Kuturan Singaraja 1 Seriadi, Si Luh Nyoman; Institut Hindu Dharma Negeri Denpasar 1 Suarjaya, I Wayan; Institut Hindu Dharma Negeri Denpasar 1 Subagia, I Nyoman; Institut Hindu Dharma Negeri Denpasar 1 Subagiasta, I Ketut; STAHN-TP Palangka Raya 1 Subawa, Putu; Fakultas Dharma Acarya IHDN Denpasar 1 Subawa, Putu; STAHN Mpu Kuturan Singaraja 1 Suci, Afred; Universitas Lancang Kuning - Pekanbaru 1 Sudarti, Ni Wayan; IKIP PGRI Bali 1 Sudiarta, I Gede; SMAN Baturiti 1 Sueca, I Nyoman; Institut Hindu Dharma Negeri Denpasar 1 Surpi, Ni Kadek; Institut Hindu Dharma Negeri Denpasar less ...
Bahasa
Penerbit


text:
BUDA UMANIS MEDANGSIA TAHUN 2017
Pura Gede Perancak-Jembrana. Pura Dalem Dauma-Batuan Sukawati. Pura Nataran Kacangdawa-Klungkung, Odalan Bhatara, Gede Apol di Ubung Denpasar. Pura Puseh Brahmana Kawasan-Klungkung, Pura Kahyangan Jagat Dalem Purwa Denbantas Tabanan. Pura Dalem Sukehet Klungkung. Pura Dalem Muaspatih Guwang Sukawati, Pura Taman Tegalalang. Pura Desa Sanding-Tampaksiring. Merajan Pasek Tohjiwa-Batanbuah-Kesiman. Merajan Pasek Tohjiwa Basangkawan. Pura Sahab Nusa Penida. Merajan Agung Gorokgak Dalem Sukawati.


text:
Ne mangkin samian sampun sibuk. Wenten sane ngelanjuti masekolah, wenten sampun makarya. Doh-doh genah makaryane. Wenten ring Nusa Dua, wenten ring Kuta, wenten ring Legian, wenten taler ring kota Denpasar. Nika mawinan kapah-kapah ngidang ngumpul.
Ibi nika wenten timpal tiange ne ngajak adine ane enu cenik. Parad-paradane, Dewa Lolak. Santukan ida anak makasta ksatria. Nanging yen sampun ngumpul-ngumpul kadi nika, kasta nenten malih sanget wenten pengaruhne. Sanganane nika sampun dum-dum jantos rata polih sanganan. Sambil ngajeng sanganan, terus ngorta tiang ngajak timpal-timpal sambil mekedekan. Wenten sane ngorta indik genahne makarya. Napi-napi gen wenten ne lucu-lucu di tongosne magae. Timpal tiange sane magae ring Hotel di Kuta ten nyak kalah. Bareng masih ngorta sane lucu-lucu indik paripolah turise ane banyol. Wenten kone turis Australia sane buduh bakat ngerayu cewek dogen gaene. Timpal tiange punika milu-milu dogen buduh apang bakatange pipisne i Turise ento. Maan kone turise ento buduh awai, jeg awai tiis ngelangi di kolam renange. Timpal tiange ento jeg nuutin gen apa je tagiha ken turise ento. "Pang bakat lebihan pisne," keto bet timpal tiange.
Makelo sampun tiang ngorta makangin-makauh, saget adin timpal tiange, Dewa Lolak nika, nambres makecuh, ngutahang sekanca sanganan sane sampun ajenga. Sambil ngutah ida mabaos, "Besi Nok!!". Kaden tiang nak apa misi besi ring sanganane punika. Ternyata sanganane punika madaging hadiah-hadiahan marupa cincin plastik. Cincin ne punika sampun bakat ajenga teken Dewa Lolak. Nyntos benyah baan ida makpak cincin ne punika. Buka suryak siu, tiang ajak timpal-timpal kedek ngikik. Minab Dewa Lolak ten nyingak wenten hadiah cincin ring sanganane. Jek kanti telas tastas cincin nika kapakpak.
Sampun sore, laut tianglan timpal-timpal budal. Nyantos mangkin Dewa Lolak dados bebanyolan ring tempekan tiange. Nika mawinan mangkin parad-paradan idane nambah kidik. Dados Dewa Lolak Besi Nok!! Hehhehehehee..... :-) :-)


text:
Denpasar Timur
1. Ida Rsi Agung Penatih, Br. Sabha Penatih, Griya Agung Penatih
2. Ida Pedanda Gde Karang, Br. Tampakgangsul, Griya Karang
3. Ida Pedanda Gde Anom Karang, Br. Tampakgangsul, Griya Karang
4. Ida Pedanda Gde Putra Karang, Br.Tampakgangsul, Griya karang
5. Ida Pedanda Istri Karang, Br.Tampakgangsul, Griya Karang
6. Ida Pedanda Gede Ngurah, Griya Tegeh, Br. Ujung, Jl. Turi Kesiman
7. Ida Pedanda Gede Oka, Br.Tegalkuwalen, Jl. Kenyeri Sumerta, Griya Ngenjung
8. Ida Pedanda Istri Rai Taman, Br. DauhTangkluk, Desa Kesiman, Griya Bajing
9. Ida Pedanda Gede Putra Bajing, Desa Sumerta Kaja, Jl. Kecubung, Griya Tegal Jingga
10. Sira Mpu Pande Aji, Br.Tatasan Kelod , Desa Tonja, Griya Suci
11. Sira Mpu Arya Kumuda, Br. Tega, Desa Tonja, Griya Pande
12. Ida Pedanda Istri Anom, Br. Kesumajati, Desa Kesiman, Griya Timbul
13. Sri Mpu Jaya Rekananda, Br.Kayumas Kelod, Kelurahan dangin Puri, Griya Nataran
14. Ida Pedanda Gede Putra Meranggi, Br. Abian Kapas Kaja, Kelurahan Sumerta, Griya Meranggi.
15. Ida Rsi Bhujangga Istri Putu, Br. Tembau, Griya Tembau Pentih.
16. Ida Bhujangga Rsi Adi Guru, Br. Batan Buah, Desa Kesiman Petilan, Griya Batur Sari.
17. Ida Pedanda Gede Bang Buruan Manuaba, Br. Mertha Nadhi, Desa Dangin Puri Kangin, Griya Bang Swarga Manuaba.
18. Ida Pandita Mpu Reka Dharmaika Sandhiyasa, Br. Kayumas Kaja, Kel Dangin Puri, Kec Denpasar Timur, Griya Kerta Sari
19. Sira Mpu Pande Manik Geni, Br. Pohmanis, Penatih Dangin Puri Kangin, Griya Pande.
20. Ida Pedanda Istri Satriya, Br. Tampakgangsul, Jl. Abimanyu No. 15, Denpasar, Griya Satriya
Kabupaten KarangasemKecamatan Karangasem
1. Ida Pedanda Gede Kemenuh, Griya Kemenuh, Subagan
2. Ida Pedanda Gede Ngurah, Griya Kemenuh, Subagan
3. Ida Pedanda Istri Kemenuh, Griya Kemenuh, Subgan
4. Ida Pedanda Istri Jelantik Kania, Griya Rendang Kelor Subagan
5. Ida Pedanda Istri Oka, Griya Kemenuh, Subagan
6. Ida Pedanda Istri Nyoman , Griya Subagan
7. Ida Pedanda Swabawa, Griya Subagan
8. Ida Pedanda Gede Nyoman Pidada, Griya Sudi Amlapura.
9. Ida Pedanda Istri Karang, Griya Sudi Amlapura.
Bersambung.................


text:
Nguntul Tanah Nulengek Langit
IDR 16800.00
Nama Pengarang : I Made Suarsa
Om Swastiastu
Adi ayu nguda adi maselselan, adi ayu nguda adi maselselan, sebet adi tepukin beli, sebet adi tepukin beli, adi luh adi luh ayu, ajak beli kalara-lara, nguntul tanah nulengek langit, kanggeang beli lacur.
“Nguntul Tanah Nulengek Langit”, makawimba nista tan kadi-kadi, lacur tan wenten napi-napi, unteng punggelan gending janger sakadi kawedar ring ajeng sane naenin kalintang kasub kasumbung ring jagat Bali pantaraning warsa 1960-1965. Midartayang anak istri dahat sedih, gegelannyane kalintang nista lacur. Sesampun sang lanang angraremih mituturin sangkaning manah rahayu, pamuput makakalih dados aliki rabi, masobaya saling satia tresna salawas-lawasnyane, kumantos sang atma utama malecat sakeng “guwungannyane”, yadiastun nista lacur nenten wenten napi-napi “nguntul tanah nulengek langit”.
Yukti jagat Indonesia sampun nampih pitung dasa warsa merdeka mahardika, sakemaon wawu akedik panjak sane jati-jati paripurna merdeka. Kantun akeh panjak kalintang nista miskin, bilih-bilih sane magenah doh ring dalem (pedalaman), desa pradesa sane doh sakeng kota, selat segara, selat tukad linggah, selat bukit, selat alas madurgama, wastu nenten prasida piranti-piranti kasukertan kamahardikan napak ring genah inucap. Wenten sane nunas ubi serahina-rahina, wenten sane “ngukus batu” mangda paone makudus lan kasengguh mareratengan, duaning kemad :sing payu nyakan”, wenten sane bulan-bulanan sabehan, kebusan, duaning raab pondoke tuduh benyah, cutett tulen kadi sesenggake “nguntul tanah nulenget langit”.
Malantaran kawentenan panjak-panjak nista miskin ring panegara puniki, makakarana sarat manah titiang nyurat indike punika ring makudang-kudang carita cutet munggah ring cakepan puniki, “Nguntul Tanah Nulengek Langit”.
Dumugi cakepan alit puniki wenten kawigunannyane diastu amatra, minakadinyane (1) wastu sida kedat panyingakan para manggala jagate indik kahanan kanistayan i panjak, lan (2) nyarengin nglimbakang nyobiahang kawentenan Sastra Bali Anyar sane wawu nglimbak kidik-kidik ngrempiak kidip-kidip.
Makudang-kudang carita daging cakepan punika, pecak sampun naenin munggah ring lembaran “Bali Orti” Bali Post ring madianing warsa 2013. Nenten lali titiang ngaturang parisuksmaning manah ring Penerbit Paramita Surabaya duaning sampun nerbit nyobiahang carita-carita puniki.
Cakepan puniki sinah katah kekirangannyane. Punika mawinan titiang nunas agung sinampura ring para pangoneng Sastra Bali Anyar lan ida dane sareng sami. Dumugi kapungkuran titiang prasida ngembas ngripta carita-carita sane becikan malih.
Om Santih, Santih, Santih Om


text:
Selasa, November 30, 2010
Nanoe Biroe - Anak Kost
Tags : Kord Lagu Bali, Lirik Lagu Bali, Nanoe Biroe, Anak Kost
Author : Wayun Nempan
Credit : http://bliyanbelog.blogspot.com
Intro : G Em (2X)
G Em
Di kamar cenik kuangken 3×3 meter
G Em
Ditu beli ngidem mengantiang semeng
Am
Joh ken rerame sing ngajak nyame
G
Beli kapah kapah ngerasayang tresne
Am
Kapah medaran ne jaan-jaan
D
Sai-sai wareg ben mi instant
Author : Wayun Nempan
Credit : http://bliyanbelog.blogspot.com
Intro : G Em (2X)
G Em
Di kamar cenik kuangken 3×3 meter
G Em
Ditu beli ngidem mengantiang semeng
Am
Joh ken rerame sing ngajak nyame
G
Beli kapah kapah ngerasayang tresne
Am
Kapah medaran ne jaan-jaan
D
Sai-sai wareg ben mi instant
Kaposting olih bliyanbelog ring 10:31 AM 2 komentar Link
Minggu, November 28, 2010
Satua Bali : Anak Ririh
Pan Karsa ajaka pianakné muani nanggap upah ngaé sémér di sisin rurungé gedé. Uli semeng makasanja ia ajaka dadua tusing marérén magaé, sajawaning dinuju madaarné. Kenehné apang gegaéné enggal pragat, tur lantas nampi upahné. Telung dina ia magaé tan parérénan, séméré suba dalem, ngantiang pragat. Kendelné tara bakat ban nuturang. Buin awai magaé, pedas ia bakal nampi upah liu. Tan critanan maniné semeng séméré lakar katampiang tekén ane mupahang. Petengné sagét ujan bales pesan madulurang angin. Apeteng Pan Karsa tusing bisa pules ngenehang gegaéné. Takut séméré bek kaurugin tanah. Maniné nu ruput ia ajaka pianakné nelokin séméré, sambilang ngaba tambah. Saja lantas séméré bek aji tanah. Pianakné sedih mapangenan. Pan Karsa masih mapangenan. Makelo ia bengong, mangenang kalacuran déwékné. Nangingké ia ngalih daya, apanga gegaéné aluhan. Lantas ia ngomong tekén pianakné. “ih cening, de cai keweh, buin akejep dong ilang tanahé ané ngurugin séméré né.”Ditu lantas Pan Karsa ngantungan baju muah capilné ditongosé ngantungan buka ané suba-suba. Pianakné masih nuutang tingkah bapané. Buine tambahé ané besikan bantangné tancebanga ka tanahé ané ngurugin séméré, muah ané lénan pejaga di sisin séméré, suud keto lantas kalahina mengkeb.
Kacrita anaké sané mentas ditu pada ngon, ningalin baju muah capil magantung paek séméré, tur ané ngelahang tuara ada. Apa buin mara ajinanga ada tambah ditu. Alihina tusing ada, kauk-kaukina tara ada masaut. Sayan makelo sayan liu anaké pada kema tur pada ngenehang, anaké ané ngaé séméré kaurugan baan tanah ditu. Lantas sahasa nyemak tambah, pada numbegin séméré ento. Tanahné kagediang. Baan liu anaké magaé, buina tanah nu gebuh, dadiannya tuara makelo séméré ento suba kedas buka ibiné. Ditu Pan Karta Malaib-laib tur ngomong, “inggih jeroné sareng sami, tiang nunas pisan ring pitulung jeroné sane paicaang ring tiang.”
Kutipan saking
Tonggak Baru Sastra Bali Modern, I Nyoman Darma Putra.
Kacrita anaké sané mentas ditu pada ngon, ningalin baju muah capil magantung paek séméré, tur ané ngelahang tuara ada. Apa buin mara ajinanga ada tambah ditu. Alihina tusing ada, kauk-kaukina tara ada masaut. Sayan makelo sayan liu anaké pada kema tur pada ngenehang, anaké ané ngaé séméré kaurugan baan tanah ditu. Lantas sahasa nyemak tambah, pada numbegin séméré ento. Tanahné kagediang. Baan liu anaké magaé, buina tanah nu gebuh, dadiannya tuara makelo séméré ento suba kedas buka ibiné. Ditu Pan Karta Malaib-laib tur ngomong, “inggih jeroné sareng sami, tiang nunas pisan ring pitulung jeroné sane paicaang ring tiang.”
Kutipan saking
Tonggak Baru Sastra Bali Modern, I Nyoman Darma Putra.
Kaposting olih bliyanbelog ring 12:07 PM 0 komentar Link
Label : Satua Bali
Kamis, November 25, 2010
Bedudawati - Ulian Tresna
Tags : Kord Lagu Bali, Lirik Lagu Bali, Bedudawati, Ulian Tresna
Author : Wayun Nempan
Credit : http://bliyanbelog.blogspot.com
*
D Bm
Bedikin ngeroko… kapahin minum
G A D
Ragan tiyang enyeh bayun beli sing luwung
Bm
Suud memunyah lan je olahraga
G A D
De ngalih masalah pang iraga bagia
D Bm
Ulian rasa tresna
G A D
Ragan titiang kapining beli
Bm G
Ragan edot beli seger-seger
A G
Umur beline lantang
Author : Wayun Nempan
Credit : http://bliyanbelog.blogspot.com
*
D Bm
Bedikin ngeroko… kapahin minum
G A D
Ragan tiyang enyeh bayun beli sing luwung
Bm
Suud memunyah lan je olahraga
G A D
De ngalih masalah pang iraga bagia
D Bm
Ulian rasa tresna
G A D
Ragan titiang kapining beli
Bm G
Ragan edot beli seger-seger
A G
Umur beline lantang
Kaposting olih bliyanbelog ring 8:18 AM 3 komentar Link
Selasa, November 23, 2010
Surat Ngangge Bahasa Bali
Minab wenten kalih rahina sane lintang, adik misan tiange sane kari kelas 4 SD, ngidih ken tiang mangda ngaryanin surat ngangge bahasa bali. Nika wantah tugasnyane saking guru Bahasa Bali. Beh, premangkin tiang bingung. Santukan tiang ten taen nulis surat. Napi malih ngangge bahasa bali. Jek meweh rasanin tiang. Pamuput ne, karyanin tiang mase surat nika, sakewanten kanggeang akidik manten dagingne. Tiang ten polih ide malih. Hehehehehh... minab wenten sameton sane polih tugas kadi punika, nah niki anggen conto manten. Lebihne dados malih tambahin daging surate niki.
Kaposting olih bliyanbelog ring 11:46 AM 4 komentar Link
Label : Coretan
Minggu, November 21, 2010
Galeri Photo Pelebon Raja Peliatan IX
Ring tanggal 2 Nopember 2010, wenten karya agung ring Puri Peliatan Ubud, Gianyar. Tan lian wantah Upacara Pelebon Raja Puri Agung Peliatan IX, Ida Dwagung Peliatan. Upacara pelebon niki sampun kasiapang antuk tigang sasih. Ring puncak acara, akeh sane rauh nyaksinin upacara pelebon puniki. Sakewanten, lacur tiang ten sida sareng nyaksinin upacara punika santukan tiang wenten pakaryan. Gih, mangkin tiang jagi ngicenin makudang-kudang koleksi photo upacara peebon puniki sane kaambil olih timpal tiange. Sira uning wenten sameton sane nenten sida rauh nyaksinin sekadi tiang.
Kaposting olih bliyanbelog ring 9:26 AM 2 komentar Link
Label : Galeri Photo
Jumat, November 19, 2010
Di Ubud - Gantung
Tags : Chord Lagu Bali, Lirik Lagu Bali, Di Ubud Band, Gantung
Author : Dedy
Credit : http://balisingasong.blogspot.com
E G#m
Dibi sanja SMS beli kok sing bales adi
A E
Ento ngaenang beli
E
Curiga teken ragan adi
E G#m
Dibi sanja peraaan beli ngorang janggal di ragan adi
A E
Ento ngaenang beli
E
Curiga teken ragan adi
Author : Dedy
Credit : http://balisingasong.blogspot.com
E G#m
Dibi sanja SMS beli kok sing bales adi
A E
Ento ngaenang beli
E
Curiga teken ragan adi
E G#m
Dibi sanja peraaan beli ngorang janggal di ragan adi
A E
Ento ngaenang beli
E
Curiga teken ragan adi
Kaposting olih bliyanbelog ring 8:55 AM 0 komentar Link
Rabu, November 17, 2010
Hati-Hati SMS Mama
Taen polih SMS nyasar sane medaging pesan saking mama? Biasane daging SMS nika mangda i raga ngirim mama pulsa, minab 50.000 utawi 100.000. Nah, ring sameton, hati-hati manten. Nika boya je sms saking mama, meme, utawi biang sameton ne. Nika wantah modus baru ring penipuan sane berkedok layanan SMS. Tiang manten sampun pang kalih polih SMS sekadi nika. Sane pertama, i meme ngorang kena masalah ring kantor polisi. Ngorin tiang ngirim pulsa 200.000. Sane kaping kalih, kari ring rumah sakit. Kenten mase ngorin tiang ngirim pulsa 100.000. Jek wenten gen daya-daya anake kel nguluk-nguluk. Sakewanten sampun wenten anak sane keni uluk-uluk puniki. Tiang polih nonton ring acara berita ring TVONE. Nah, santukan sapunika, hati-hati manten. Niki conto gambar SMS ne sane ambil tiang saking HP tiange,
Kaposting olih bliyanbelog ring 10:35 AM 0 komentar Link
Label : Info
Jumat, November 12, 2010
Dewi Gangga Makenyem
Olih : Nyoman Manda
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Kaposting olih bliyanbelog ring 8:32 AM 0 komentar Link
Label : Itihasa
Senin, November 08, 2010
KIS - 2501
Tags : Kord Lagu Bali, Lirik Lagu Bali, KIS, 2501
Author : Dedy
Credit : http://balisingasong.blogspot.com
Intro :
G D Em
hu.........whiu.....hu.......hu.......hu.....
Bm C
whiu.....hu.......hu.......hu.....
Cm G D
hu....hu...hu....hu....hu.... (2 X)
Verse 1
C G Em D
Nah... terserah jalanang apa keneh adi
C G Em D
Yen ento saja melah yadiastun beli sakit hati
Author : Dedy
Credit : http://balisingasong.blogspot.com
Intro :
G D Em
hu.........whiu.....hu.......hu.......hu.....
Bm C
whiu.....hu.......hu.......hu.....
Cm G D
hu....hu...hu....hu....hu.... (2 X)
Verse 1
C G Em D
Nah... terserah jalanang apa keneh adi
C G Em D
Yen ento saja melah yadiastun beli sakit hati
Kaposting olih bliyanbelog ring 4:09 PM 17 komentar Link
Sabtu, November 06, 2010
Sipta (Pertanda)
Sipta puniki wangsit wiadin ciri-ciri sekala miwah niskala, becik wiadin kaon, sane wenten arti kalih suksmanipun. Sipta puniki kawedarang antuk barang sane wenten ring jagate, buron miwah pripen kalih polah. Ring asapunapine taler wenten saking bawan jagat alih ring pakahyunan, upami :
- Yening wenten bintang kukus kanten ring langite kangin, punika kocap sipta (pertanda) kaon.
- Yening wenten buron alasan makadi kidang, manjangan ngranjing ka desa, punika kicap sipta kaon.
- Yening paksi culik-culik masuara kala wengi, nenten kasaurin olih i tuhu-tuhu, punika kocap sipta (praciri) kaon.
- Yening wenten anak nganten, raris rauh pajati, makta damar kalih pacanangan (pabuan), punika taler sipta, makadi suksmanipun :
- Damar = galang apadang, saking rahayu nunas galang.
- Pamor = apuh, ampura, nunas ampura
- Base = sedah, serdah, seica, apang sueca
- Buah = pala, pikolih, apang mapikolih
- Temako = seseban, sebseb, teduh, nunas paneduh
- Gambir = jambe rateng, tembe (benjangan) mangda puput.
Kaposting olih bliyanbelog ring 9:03 AM 0 komentar Link
Label : Basitha Paribasa
Rabu, November 03, 2010
Kasuksman Matatah
Om Swastiastu,
Ida dane sareng sami, midartayang indik Upacara Matatah wiadin Mapandes, kawiaktian ipun sampun ketah kemargian ring Desa Pakraman olih Krama Hindune ring Bali, nika mahawinan titiang nenten malih ngaturang eedan upacara matatah manut Desa Mawacara. Kemaon sane pisarat aturang titiang wantah Kasukseman utawi pikenoh matatah sane mabuat pisan keangge nuntun utawi nitenin kahuripan puniki risajeroning mitetin pikayun sane boya-boya utawi nenten becik, nuju sane rahayu miwah kasubagyan.
Punika awinan pisarat manah titiang pacang nyobyahang tatuwek upacara matatah puniki sepisan kaangge melajahang angga sumangdene prasida karesepang tur kacihnayang ri sajeroning Budhi Pekerti, boya ja wantah sewates upacara kemaon, nanging nglantur maparisolah sane patut manut kecaping Agama.
Ida dane sareng sami, midartayang indik Upacara Matatah wiadin Mapandes, kawiaktian ipun sampun ketah kemargian ring Desa Pakraman olih Krama Hindune ring Bali, nika mahawinan titiang nenten malih ngaturang eedan upacara matatah manut Desa Mawacara. Kemaon sane pisarat aturang titiang wantah Kasukseman utawi pikenoh matatah sane mabuat pisan keangge nuntun utawi nitenin kahuripan puniki risajeroning mitetin pikayun sane boya-boya utawi nenten becik, nuju sane rahayu miwah kasubagyan.
Punika awinan pisarat manah titiang pacang nyobyahang tatuwek upacara matatah puniki sepisan kaangge melajahang angga sumangdene prasida karesepang tur kacihnayang ri sajeroning Budhi Pekerti, boya ja wantah sewates upacara kemaon, nanging nglantur maparisolah sane patut manut kecaping Agama.
Kaposting olih bliyanbelog ring 5:14 PM 0 komentar Link
Label : Pidarta Bali
Senin, November 01, 2010
4WD - Ugag Ugig
Tags : Chord Lagu Bali, Lyric Lagu Bali, 4WD Band, Ugag-Ugig
Author : Dwira Yana
Credit : http://tablagubali.blogspot.com
Intro : D5 F5 C5 A5C5 (3X)
D5 F5
Tingalin ja jani
C5 A5 D5
cerik-cerike mengoyod arak jak metuakan
D5 F5 C5
aeng klepusanne di warung-warung
A5 C5
matane barak nasne pengeng
Intro : D5 F5 C5 A5C5
Author : Dwira Yana
Credit : http://tablagubali.blogspot.com
Intro : D5 F5 C5 A5C5 (3X)
D5 F5
Tingalin ja jani
C5 A5 D5
cerik-cerike mengoyod arak jak metuakan
D5 F5 C5
aeng klepusanne di warung-warung
A5 C5
matane barak nasne pengeng
Intro : D5 F5 C5 A5C5
Kaposting olih bliyanbelog ring 4:04 PM 0 komentar Link


text:
Wenten carita duke nguni, ri kala jagat Nusa kaenter olih Dalem Sawang, jagate trepti, sangkaning kawikanan lan kaabih olih parabala, pamekas I Renggan, pinaka kompiang saking Dukuh Jumpungan. Dalem Sawang punika putranida Dewi Rohini/Dewi Uma, sane malingga ring Bukit Mundi.
I Renggan punika polih panugrahan saking Bhagawan Wiswakarma, sangkaning punika dados undagi makarya perahu lan wewangunan. Saking Ida Bhatara Gana, polih panugrahan manik sakecap. Saking Sanghyang Bharuna, polih panugrahan tan seda-seda. Duaning sampun rumasa ring raga madrue kasaktian, mamanah nyentokang majeng ring Ida Bhatara Gunung Agung, nglurug jagat Bali malarapan nerbak antuk perahu.
Ring sajeroning patumpiak punika I Renggan prasida kakaonang olih Ida Bhatara Gunung Agung, perahunnyane I Renggan katinjak olih Ida Bhatara, kantos mabalik, perahune punika dados Nusa Ceningan lan bidaknyane dados Nusa Lembongan. Sangkaning punika para rencangnyane akeh sane ngungsi, antuk ngalangi, kampih ring pasisi kelod.
Duaning I Renggan kakaonang olih Ida Bhatara, sangkaning punika Dalem Sawang duka mahabara, raris para rencang I Renggan kapastu olih Dalem Sawang mangdane dados wong demak, wong gamang utawi wong samar, sane setata ngrusak jagat Baline. Mawit saking punika Dalem Sawang mamaksa manusa kasarengin olih parawadwanida.
Ida Bhatara Gunung Agung duka, mapikayun nyedayang Dalem Sawang, malarapan antuk “padang kasna” sane kapujain tur dados manusa, kawekas mapesengan Dalem Dukut. Sesampun Dalem Dukut duhur, raris kacentokang mayuda ring Dalem Sawang, Dalem Sawang prasida kasedayang. Sesampunne kaon Dalem Sawang, ibunidane Dewi Rohini menggah piduka, tur ngawentenang biyuta utawi gerubug ring Bali lan Nusa.
Kacarita I Gotra pinaka putran dane I Renggan, polih panugrahan ring Biyas Mentig lan di Bukit Biyaha, prasida marupa Daitya, sane setata ngajengang usus (basang nguda), sane kaloktah mapesengan Ratu Gede Nusa utawi Ida Ratu Gede Macaling, sane dados pamucuk wong gamang/samar. Ratu Gede Nusa kakaonang olih Ida Dalem Dukut, tur kanggen patih ngawit punika tan kadadosang mamaksa manusa malih. Sakewanten yening wenten manusa tan eling lan tan subakti ring Widhi, dados ngambil upeti ngawit sasih kenem rawuh sasih kesanga (Babad Ratu Gede Nusa).
Manut Babad Dukuh Jumpungan, ri kala Ida Bhatara Gunung Agung, pacang nyedayang I Renggan, nunas kanti ring Ida Bhatara Indra. Sakewanten Ida Bhatara Bharuna tan micayang nyedayang I Renggan, nanging Ida Bhatara Indra pisereng nyedayang I Renggan, kantos perahunnyane malingeb.
Ri kala kaon Ida Dalem Sawang sapunika taler I Renggan, akeh kesah wong Nusane, ngungsi jagat bangsul ring pasisi kelod (daksinaning pasara), wenten tedun ring Jumpahi, Watuklotok, Enjung Wanua (Tanjung Benoa ?), Kedokan Lalang, Kedokan Bukit lan desa-desa siosan.
–
Wenten carita sane siosan, ri kala panumadegan Dalem Dukut, Dalem Bali Sri Dalem Waturenggong, ngutus Kriyan Paminggir, mangdane ngarejek Dalem Dukut. Duaning Kriyan Paminggir sampun andel ring kawisesan lan pinaka duta saking Dalem, gegelisan ngarejek Dalem Dukut tan pawangsit, kala punika Dalem Dukut, ngutus para wadwa demak (wong samar), nangkepin Kriyan Paminggir. Kriyan Paminggir kaon, para wadwa pablesat nyeberang segara, sesaning pejah jenek ring tepining segara akeh sane padem ring pasisi Klungkung, wenten sane sangkanin kanin, kasatan, katindih ring sameton siosan, wit sangkaning punika wenten Dalem Jurit.
Ida Dalem Waturenggong, raris ngutus I Gusti Ngurah Jelantik mangdane sida nunas jagat Nusane, tur kapica keris “Ki Ganja Malela“. I Gusti Ngurah Jelantik ninutin dharmaning yudha, tur tangkil ring Dalem Dukut, nguningayang pinaka utusan Dalem, nunas jagat Nusane. Sakewanten Ida Dalem Dukut nunas mangdane malarapan antuk nyentokang kawisesan, yening sampun ida seda, jagate sami kasukserah rawuh kadagingnyane.
Gelising carita patempuh yudane, kalilih I Gusti Ngurah Jelantik, duaning keris idane lung, duaning punika ida mamogol tan pasanjata (Jelantik Bogol), nanging rabine I Gusti Ayu Kaler, ngaturang keris sane mawasta “Ki Pencok Sahang” panugrahan Ida Bhatara Gunung Agung. Ri kala Ida Dalem Dukut nyingak keris punika, ida sampun rumasa kaon, tur renteh pangandika : “Dewa Ngurah Jelantik, tiang jagi mantuk ka Sunyataya, ri kala titiang sampun padem, napi saraja druwe sami kasukserah, rawuh ring jagat lan sadagingnyane, pamekas bala wadwa samare, angge ngemit jagat Baline, mangdane katur ring Ida Dalem Bali. Sakewanten ri kala Ida Dalem Bali nangun karya patut eling subaktine ring Ida Dalem Nusa sane ngawisesayang wong samare”, sapunika bhisaman Ida Dalem Dukut.
Sangkaning punika wong Nusa lan wong samare akeh jumujug ring jagat Bali, ngaturang angga ring Dalem
–
Ring Babad Pasek Gaduh, taler sampun wenten desa sane kabaos Njung Nwa, makadi sane ngawisesa jagat Bali duk punika Sira Astasura Ratna Bhumi Banten, kalaning Saka Winaya Sagara Gandharwa Bhumi (1244 Saka = 1322 Masehi). kanjekan punika sampun wenten kabaos kesahnyane Ki Pasek Gaduh saking Blahbatuh nyujur pasisi kelod, raris kawastanin Ki Pasek Gaduh Njung Nwa (Babad Pasek Gaduh 11b). Tur rikala sampun kawisesa dening Majapahit 1343 Masehi, taler akeh wong Baliagane kesah ngungsi pasisi, ring genah akeh biasnyane.
–
Inggih wenten carita malih sane munggah ring Babad Batuhulu, kabaosang indik patemon Ida Dalem Batuhulu sane mawit saking Paninjoan ring sira Patih Gajah Mada, matemu ring tepining segara kidul (warsa 1269 Saka/1347), sang kalih ngawentenang samaya, genah patemon punika, mangdane wenten angge cihna, raris makarya pinget marupa pacanggahan, ring genah pacanggahanne punika kawastanin Buh-Alo, sane mateges tanah bias. Punika taler sangkalih makarya Pura Dalem Sidhakarya ring Intaran Sanur, irika wenten ceciren Gajah Mada lan Dalem Batuhulu (Ketut Sudarsana, Kapal, Mengwi).
–
Duk warsa 1686 Ida Dalem Di Madhe, karejek olih Kriyan Di Madhe I Gusti Agung Maruti. Ida Dalem mintar ngungsi jagat Guliang, kasarengin olih putra kalih diri kantun alit-alit. Sesampunne ida duhur raris nunas wantuan ring Kiyayi Ngurah Singarsha, Kiyayi Jambe Pule ring Badung, Kiyayi Panji Sakti ring Singharaja, masikian pacang ngebug I Gusti Agung Maruti.
Ri sampun puput pahetangan sami, raris ngebug I Gusti Agung Maruti, I Gusti Agung Maruti kalilih, tur masesirig ka jagat Badung, saha pangiring sane saeloan ring I Gusti Agung, pamekas Ida I Dewa Anggungan lan pasemetonan kasarengin olih wadwa subakti, duk warsa 1705.
I Gusti Agung saha angga pangiring irika jenek ring Padukuhan Kedokan, sane kantun marupa bet olih pring ampel, irika makasami kawisuda kasikiang (ka-ampil-an), manawita genahe punika kawekas mawasta Kampial.
Ring genahe puniki ida sue magenah kasarengin panjak, tur sampun madrue pondok-pondok, saha panyiwian marupa “Pangastulan” warga soang-soang. Saking iriki nyujur wetaning daksina ring genahe sane macampuh bias, genahe punika kawastanin Buwalu (Bu – walu; bu/bhu = gumi, tanah; walu (ka) = bias); sapunika taler sane kesah ngungsi Njung Nwa, utawi jagat alit pinaka enjung ring sagarane.
–
Ring Dharmayatra Danghyang Dwijendra, irika sampun sinah kabaos, ri kala mintar saking Ungasan ring Pura Watupageh, sangkerika raju sira umungsi ring Bwalu, jumujug ring tembinging samudra, kidul wetaning Bwalu, hana menjot, ri kana sira araryan, anancebaken catranira, metu wwe sumirat, teher inaranan Pura Bukit Payung. Anguttara saking pasisir, tan doh sangkerika, hana ta gili watu, ring tengah ikang abdi kalih siki, nusadwaning loka, ingkana sira araryan, tandwa pangawinira Anyang Nirartha. Ring genahe maka wilanggala akeh wenten wong pangangon, punika sane katakenan olih Ida Mpu Danghyang, sangkaning subakti, tur kapaica payung (sengkulung), angge nayubin panes, sangkaning punika wenten jagat Sengkulung, manawi sane mangkin kaloktah Tengkulung.
–
Raris yening satuane ring ajeng maka bantang, kadadosanipun pradesa NJUNG-NWA (Tanjung Banua/Tanjung Benoa), sampun wenten ring masa Bali Kuno, makadinipun :
- Manut Babad Pasek Gaduh, wenten kabaos Pasek Gaduh ring Njung Nwa, kesahe saking Blahbatuh, sawatara warsa 1244 Saka/1322 Masehi
- Ri sampun Raja Bali Kuno Sri Astasura Ratna Bhumi Banten, kajaya olih Majapahit warsa 1343 Masehi, wong Baliaga, kesah ngungsi panepi siring kelod (ke-laut), genah sane kaungsi wenten Enjung Alit (Njung Nwa).
- Ri alah sira Kryan Di Madhe / I Gusti Agung Maruti, warsa 1686 Masehi, kasarengin antuk baladiwarga sane susatia, makadi I Dewa Anggungan lan pasemetonann sami kesahe ngungsi jagat Ampilan (Kampial). Saking iriki ngungsi jagat Njung Nwa ring warsa 1705 Masehi.
Inggih asapunika atur uningayang titiang samatra marupa satua-satua, nanging tan prasida titiang malih-malihang. Puniki aturang titiang ring ida dane sang pacang maosang. Geng rena pangampura tunas titiang dening kalangkung wimudha.


text:
Indik Paribasa Bali
Pralambang Basa BaliParibasa,yen basa Indonesiane mearti Pribahasa.Paribasa taler kawastanin Pralambang. Pralambang kawitne saking bahasa Jawi Kuna.sane sampun kaketahang ring Bali. Pralambang maarti pangimbang utawi pangande (bahasa indonesia = perumpamaan).Pralambang punika ketah (lumbrah) anggena mabebaosan olih parajanane ring Bali.
Soroh Paribasa/pralambang luire:I. Sesonggan (pepatah)
II. Sesawangan (perumpamaan)
III. Sesenggakan (ibarat)
IV. Bebladbadan (methapora)
V. Wewangsalan (tamsil)
VI. Cecangkitan (olok-olokan)
VII. Rawos ngempelin (lelucon)
VIII. Cecimpedan (teka-teki)
Lianan ring arep puniki wenten taler kasengguh: peparikan,Cloka,sesimbing,miwah sane siosan.
I. Sesonggan:Linggane "songga" kadwi purwaang dados sesonggan.
Conto Sesonggan:1. Awak buta mabet kedat
II. Sesawangan:Linggane : "sawang",ane maarti "mirib (Indonesia = mirip) , sawangang = iribang/miribang cara; masawang kuning= mirib cara kuning agigis. Polih pangiring "an".Kadwi purwayang dados: sesawangan,tegesne
Conto sesawangan:1. Buka nyuh gadinge kembar
III. SesenggakanLinggane "senggak" artine singguk wiadin sentil aji munyi. Senggak polih pangiring "an" dados "senggakan" kadwi purwayang dados "sesenggakan",artine: bebanyolan sane ngawinang ida dane ica/kedek. Sesenggakan wantah sasimbing imanusa sane "kaimbaang" ring saparipolah iburon. Sesenggakan puniki mesib sekadi sesonggan. Sakewanten binannyane: setata kadumunin antuk kruna "buka" lianan ring punika taler wenten sane kasengguh "sampiran".Sampiran punika wantah lengkara sane ring arep/maluan mawasta sampiran (giing). Lengkara sane pungkuran mawasta katerangan. Kalanturang antuk "suksman-nyane.
Conto sesenggakan:1. Buka bikule pisuhin,sumingkin bejit.
IV. BebladbadanLinggane "babad" artine tutur jati sane sampun kamargiang/kamanggehang saking dumun (ilu). Polih seselan "el" dados "blabad" polih pangiring "an" dados "blabadan" Kadwi purwayang dados "bebladbadan". Bebladbadan puniki kawinangun antuk lengkara tigang palet. Palet lengkarane sane pinih ajeng mawasta "giing" (batang), palet lengkarane sane pungkuran mawasta sampiran,wantah arti sane sujati (arti yang sebenarnya) sane ngewangun purwakanti. Lengkara sane pinih ungkur/kaping tiga wantah tetuwek ipun.
Umpama:1. Bantang (giing) : Masampat bale;
2. Arti sujatine : sesabet;
3. Tetuwek : artine sebet (sedih).
2. Arti sujatine : sambilan;
3. Tetuwek : artine mesambilan.
Conto Bebladbadan:
1. Tumben tiyang makunyit di alas teken Ni Nyoman. Tetuwekne: Katemu.
2. I ketut maberuk tanah pesan apang lulus ujian. Tetuwekne: Sarat (meled).
3. Apang sida ja tiyang madon jaka ngajak ia iketut. Tetuwekne: makaronan.
4. Bikas beline setata masok gedean. Tetuwekne: ngodag-ngodag
5. Bebikasne setata maatin jaka. Tetuwekne: ngagu.
V. WewangsalanYening ring Bahasa Indonesiane wewangsalan puniki mawasta "tamsil". Linggane "wangsal" suksmanne (artine) "pajalan". Polih pangiring "an" dados "wangsalan" kadwipurwayang dadosne "wewangsalan".Suksman ipun: paripolah wiadin kaadaan jatmane,marupa sasimbing sane kalangkung lalah pakeh. Wewangsalan puniki kawinangun olih kalih palet (paos) lengkara. Lengkara sana ring ajeng pinaka "giing" lengkara sane pungkuran pinaka suksman ipun (artine).
Conto wewangsalan:
1. Ada sente ada plindo artine: ada kene ada keto.
2. Eber-eber ilih-ilih,artine: beger baan nyilih.
3. Klungah di tembuku,artine: ane pongah doyan mupu.
4. Buah jaka buah beluluk, artine nyen masa ento nuduk.
5. Asep menyan maja gau, artine tendas lengar tekep kau.
CecangkitanCecangkitan punika wantah lengkara sane maid arti. Cecangkitan lumrah kaucapang ritatkala magonjakan/maguyuan. Taler anggena melog-melog sawitra (timpal).
Conto cecangkitan:
1. Ibi kone ada bangke masiksikan, tegesne: mekejang anake ngelah siksikan.
2. Awakne mula kereng,yening kandik katos.tegesne: Kandike wireh malakar aji besi sinah katos.
3. Awak suba bajang enu masih menyonyo, tegesne Diapin suba bajang nyonyone tetep enu.
Raos NgempelinRaos ngempelin wantah kruna sane asiki sakewanten suksmane kakalih (bermakna ganda).Sane asiki maarti sujati,sane asiki ngintar (maid).Raos ngempelin pateh sareng cecangkitan, binannyane wantah akedik. Sakewanten suksmane pateh. Puniki kaanggen magegonjakan.
Conto Raos ngempelin:
1. Jerone saking punapi? tegesne: Saking punapi = saking dija. Saking punapi = saking lenggatan.
2. Raab umahne seng. Tegesne: Raab umahne seng=songgeng. Raab umahne seng= melakar aji seng (besi).
3. Ipidan dugase nukangin. Tegesne: nukangin = dadi tukang. Nukangin = nu kangin (bedangin).
CecimpedanCecimpedan linggane "cimped" polih pangiring "an" dados cimpedan. Kadwipurwayang dados "cecimpedan". Cecimpedan puniki wantah kaanggen pangasah/pangulir budi.Kakawitin antuk pataken: Apake?
Conto Cecimpedan:
1. Apake anak cerik maid cacing? artinne: benang misi jaum.
2. Apake anak cerik matapel? artinne: cueng
3. Apake anak cerik bisa ngukir? artinne: tetani.
4. Apake cekuk kajengitin? artinne: caratan
5. Apake bale gede matampul abesik? artinne Pajeng
Diperbaharui: 09 December 2017 16:17:08.


text:
CONTOH PUISI BALI ANYAR MARGARANA Driki tiang nguntul ngebiosang yeh mata Kangen manah titiang ngantenang
Tugu para pahlawane sami Majujuk ngebekin tegalan Pahlawan-pahlawan sane tan madue pamerih Nyikiang raga melanin negara Ngicalang meseh jagi mewali Nyajah gumin I raga Duk punika tahun 1945 Jagat Indonesiane sampun mahardika Truna-truni dados pamucuk Sakadi satria wira nangkepin meseh Pejah ring rananggana Punika kasengguh pahlawan Kasub makuub jagat I raga
Olih : Wayan Rugeg Nataran
WATUGUNUNG
Watugunung ica jail Tan ngenga I Biang Dewi Sinta malih ngandika Apang cening tatas nawang Cedanan pinaka cihna Yastun ke cening lampus Cihna nora bisa ilang Mangda cening tatas uning Ibu ngrangsuk aji wulan Tetep ayu tanpa obah Kadi anom ya selawas Katon kadi anak kania Watugunung ya tong ngugu Tur matilar ngungsi taman
Olih :Keresna D
PANGELING-NGELING
Dumun Selae tiban sane langkung Daweg genine murub kadi gunung Agung Gita merdeka utawi mati Pinaka tungtungin manah Kalaning panca baya nyuduk sarira Puspaning manah tan keneng layu Lila sarira sinarengan Ring tung-tung manah Unteng manah punika Pinaka geni astra Mapas saka luwiring meseh Mangkin Buate sampun ring tangan Winihe sampun maurip Wit siniram Pudira lan toyan maspa Tan keneng wini lang Wenang Sang Mahyun eling Olih Sang Mahyun eling Kaketus Saking Kembang
Rampe Kesustraan Bali Anyar
GENDING JALAN MULA
Luh, Yan beli teka mulih gen kenehe tusing dadi tombahang Nepuk anake buka nyai Beli ngelah keneh tuah abungkah Dija lakar pejang Isinne tuah besik Luh, Eda bas ngebet Jemak baitane Ngliwat segara katempuh balah blabur Padaduanan Da sangsaya Numitis pisan jengahe alih Katungkul nyongkok Apa ko tuara maan Luh, Buin pidan yan suryane embang langite galang Jalan ditu jumunin buin raosang Kuda lakar ngubuh bangkung Patutne medagang Jalan
Beli di sisin nyaine madandan tangan Depang anake ledap ngenahang manah duleg Nyai teken beli Adake ane lenan buin kenehang Kan Luh, ditu di temboke Pejang melahang gegawene Mani puan ajaka luas Katengahing alas wayah Ngalihin kidang Ngulungin buah celagi Luh, pulesang deweke Tungkulang kenehe Saget bulan ulung di pabinan nyaine Sadiane dong bareng
Olih : Windu Sancaya
MANGGIS
Ireng katon Putih jaton Amunapi kepitan ring sisi ajajar Amunika kaputan ring dalem jejer
Wimbanika ya ki karma pala juju Nitiasa kajejer Tan jojor-jojor Sampunang ja kapecik Ngwetuang tan becik Olih : I Made Suarsa
WATUGUNUNG RUNTUH
Watugunung runtuh Alas telas kadi sapuh Segara mancuh pasisi lepah-lepuh Manusa bincuh Inguh Ngancuh Kangin katon kauh Arta kama rinuruh Dharma campuh capuh
Olih : I Made Suarsa
MEME
Meme ... Mangkin wau titiang uning Sapunapi pisarat meme Miara tiang Saking kantun taluh Sasampune tutug wulan Meme ngarod asih ambat Uripe magantung bok akatih Meme ... Titiang eling Titiang budal saking meplalian Babak belur gelar-gelur Meme gipih nyasab cendana Ngolesin tur mapasihin Ngasih-asih Wangine titiang tengkejut nyerit Ngipi gulgul sarwa aeng Meme matangi kapupungan Ngambil bawang tur mabasma Macangkriman ngantos semeng Meme... Durung polih titiang yasa Meme matilar tan matulak malih Inggih...ratu Betara Lugrayang memen titiang Genah patut ring jagate wayah
Olih : I Made Sanggra
GENDINGAN GUMI
Majalanke , Yan mabudi nepukin galang Suargane sing ja joh Di tuktuk lidahe, di tengah sirahe Idupe nglana-lana Ngumbara di matan gumine Sambil makpak karma pala Ah ,mula ento madan idup Astitiang pesan, Apang tepuk sunaran galange Da runguanga bulane sendeh ngauhang Ia lakar mabalik Nyunarin gidate makejang Gending-gending Gendingan gumine Tuah apti usaha laksana Ne ngatehang mulih karahayon Magendingan ke Nanging da ngebug belek puyung Siur munyi sing ada isi
Olih : Nyoman Tusthi Eddy
Tutur Tuturang
Jani makejang suba dueg nutur Kemu mai ngaba tutur Ulian tutur anak bisa dueg Ulian tutur bisa sugih Ulian tutur mase bisa lacur Ulian tutur demenin timpal Ulian tutur muane benges Sing bisa nutur Orahanga jlema belog Kedekin timpal Dueg nutur Kema mai ngaba tutur Marasa bonggan Kema mai nutur Tutur buin tuturang Ane medik dadi liu Ane besik dadi dua Ane bawak dadi lantang Pelih bisa dadi beneh Beneh mase bisa pelih Engkuk engkur.... Nglidang awak belog Gelar gelur ngedengang goba Kauk – kauk pang kaden dueg Beh ....
Liunan tutur med ningehang
Olih : Dian Saputra
Galang Idep Matilar Narkoba
Ulung sunaran bulan di petenge, Sing makrana galang sang maninggal Silib – silib kakuwubin inguh nyujur galang Idepe mabucu kangin kauh Paling mangalih galang idep Makrana peteng seng manumadi Elah alih nglaih idup Dharmane sing ada nakonang Kaline mamurti wisesa Kewala .... Sing ada wiguna yen galang idepe sirna Yadiapin .... Menek tuun nyakupang tangan nyujuh widhi Sinambi ngutang dewek ngembahang angkara Mimpas – mimpas ngeledin jalan peteng Tuah ja idup karasa kajajah baan I Madat Peteng ulian bayune membah Kadi lilir embahan toyane paling Karasa ngembeng ya tan padaya Tuah mangalah mangalih bucun luan – luanan toya
Engsap dewek....engsek hati.... Tuah narkoba na kadutunin Tuah raksasa ne kaparekin Lipia ulian nilar wiweka Ada ke luungan... Idupe makipu – kipu di buk narkoba? Ada ke luungan... Ngetohang idup nglempasang dharma tetimbang? Ulian salah ulah Majalan ngalih peteng Ngadu ngetohang margi hayu Kewala .... Puyung mamogol Tuah.... Sayan – sayan manelahang idup Di jalan narkoba Buka tumperan rokone Ngreredang maawu manilar urip
Olih : Arya Paduhungan
WAYANG
Tak ...tak...tak Siat wayange rames
Watu wetu kadi wacakan Switra tan mitra ring kuruksetra Sempal sinempal Saling sempal Wantah pakaryan sang dalang Nanging dalang tan makanten ring kelir Tak ....tak....tak Sane seda mapupul – pupul Seda tan dados nyeneng Nyeneng tan dados seda Nyeneng dados seda Sami masikian ring kropak Wantah kakawian sang dalang Tak ....tak....tak Dalang sane tan seda-seda Nanging tan makanten ring kelir Sayang akeh dalang tan pawayang Sane seda tan nyeneng ngakehang Sane nyeneng ngakehang seda Dados dalang sida nalangin Yadiastun tan sida seda Yan seda wantah.......tak..........tak
Olih : Kasub Sidan
UYAH PASAH SAKING PASIH
Napi dadosnyane Prade uyahe pasah saking pasih? Nenten wenten uyah Prade tan wenten pasih Yening tan wenten uyah Janten mati rasa tan wenten rasa Uyahe ngwetuang rasa Uyahe ngwetuang jaen Uyahe ngwetuang pakeh Uyahe ngwetuang pahit Napi penadosnyane Prade pasihe telas Jaga nenten wenten uyah Nenten wenten rasa Prade uyahe pasah saking pasih Nenten jagi wenten rasa Mati rasa Manusane tanpa rasa Tan pangrasa!!!! Olih : I Kt Gde Suryadala
Gambar Jagat
Nirgamayang titiang tukang gambar Titiang ngagem kuas Ngawit ngawi daging jagat Paksi ngaksi mendak semeng Nyanggra nyantos baskara nundung wengi Barak, gadang, pelung, kuning, pakibeh jagat Alon, enggal, aeng, bagus, malomba ring cacentok Aduh, melah katon yan katonton Aduh, santosa yan karasayang di rasa Sami prasida kasurat Nanging dewek titiang tan mungguh Ring gambar sane kasurat Lali..... Olih : I Nyoman Budaya
Apa Buin Pangenang
Apa buin pangenag Apa buin selselang Buka kenehe ibuk madusdus gembong api Yan tuara dewek lan nyama braya Nyen lakar ngisinin basang kola? Sawai – wai mupuh yeh mata bakal daar Pangenang awake tiwas Ibi sanja ningehang orta : Unduk I maling nguyutang maling Gumanti teken I maling Ada maling ada maling Ciri malinge masuryak maling Cerik – cerike mabiki : Magending “diktatur absolut” Ngekatang sinapang karet Bebekan dekil Maingket dadi bal mariem Ndikapan bakal sida madingehang? Olih : I Ketut Suwija
Majugjag
Ki Darmatula matakon Matungked bangkiang
Nguda keto ane malu Makejang bakat gugu Makejang kaden tuhu Ki Gugontuhon masaut Masikut ukudan Mula keto uli malu Makejang patut gugu Makejang tuah tuhu Ki Darmatula magebras Nyambilang tudang tuding Dong iwasin Beli manana ngulik sastra Dong iwasin Adi wicara ngamong sastra Dong ingetin Satinut teken bapa tatwa Ki Gugontuhon mamengos Nyambilang sambang – simbing Tonden karuan Duege magarang beneh Tonden karuan Duege mungahang keneh Tegarang edengang Encen melaha demen majugjag Olih : Ki Dusun


text:
1Asing-asing anak patut satinut ring pamrentah, santukan tan wenten pamrentah sane kawitipun boya saking Ida Sang Hyang Widi Wasa. Samaliha pamrentah-pamrentah sane wenten punika kadegang antuk Ida Sang Hyang Widi Wasa. 2Sapasiraja tungkas ring pamrentah, anake punika tungkas ring paindikan sane sampun kapastiang antuk Ida Sang Hyang Widi Wasa, tur anake sane malaksana kadi asapunika, ipun ngrauhang pasisip buat deweknyane niri. 3Santukan wentenipun pamrentah, boyaja mangda katakutin antuk anake sane malaksana becik, nanging mangda katakutin antuk anake sane malaksana corah. Punapike semeton meled jagi tan takut ring anake sane mrentah? Duaning punika laksanayangja paindikane sane becik, sinah pamrentahe punika jaga muji semeton. 4Santukan pamrentahe punika parekan Ida Sang Hyang Widi Wasa sane makarya pabuat kabecikan semetone. Nanging yening semeton malaksana corah, takutja ring pamrentahe punika, santukan kakuasaannyane buat ngukum, sinah pacang kalaksanayang. Pamrentahe punika parekan Ida Sang Hyang Widi Wasa buat nglaksanayang pidukan Idane marep ring anake sane malaksana corah. 5Punika awinan semeton patut bakti ring pamrentah, boyaja saking ajerih ring pidukan Ida Sang Hyang Widi Wasa, nanging taler mangda saking nekeng ati. 6Punika awinannya semeton naur pajeg, santukan rikala pamrentahe punika ngamargiang pakaryannyane, ipun makarya pabuat Ida Sang Hyang Widi Wasa. 7Duaning punika semeton patut naur ring pamrentahe sakancaning sane patut taur semeton; taurja pajeg upah miwah pajeg kasugihan semetone, tur ajiangja pamrentahe punika makasami. 8Sampunangja semeton mutang ring sapasira jua, nanging pada saling tresnainja. Sapasiraja tresna ring sesama manusa, ipun sampun ninutin Pidabdab Torate. 9Mungguing pituduh indik: Edaja mamitra, edaja ngamatiang jalma, edaja nglobaang gelah anak miwah pituduhe sane lianan, punika sami sampun katunggalang dados asiki, kadi asapuniki: "Tresnainja sesaman kitane buka nresnain dewek kitane niri." 10Sapasiraja sampun nresnain sesamannyane ipun sampun janten tan pacang ngardi paindikan sane tan patut marep ring sesamannyane punika. Duaning punika, indik ngamargiang kapitresnan, mapiteges ninutin daging Pidabdab Torate makasami. 11Semeton patut saling tresnain, santukan semeton uning kawentenan masane mangkin; inggih punika sampun rauh masannya semeton patut matangi, sampunang kantun sirep. Santukan panemayan iragane pacang muponin karahayuane punika sampun sayan nampek, yen bandingang ring daweg iragane ngawitin pracaya ring Ida Sang Kristus. 12Wengine sampun makire liwat, mangkin sampun makire rahina. Ngiringja wusan nglaksanayang paindikan-paindikan sane corah, sane biasa kalaksanayang sajeroning peteng. Sregepangja ngagem sanjatane buat mayuda ring galange. 13Ngiringja malaksana sakadi patutipun, sakadi rikalaning rahina; sampunang mawibuh-wibuhan wiadin mapunyah-punyahan, sampunang macabul-cabulan wiadin ngulurin indria sane cemer, sampunang maiegan wiadin iri ati. 14Nanging agemja sanjatan Ida Sang Hyang Yesus Kristus tur wusanja nuukin sapakitan semetone sane dosa, buat ngulurin indria.
Copyright
Learn More


text:
1Nuju rahina Sabat Ida Hyang Yesus mamargi ring pategalan gandume. Irika parasisian Idane ngaud-ngaud badihan gandum, tur kauyeg ring tlapakan danene, raris kapunggut. 2Nanging wenten makudang-kudang anggota golongan Parisine mabaos sapuniki: "Napi awinan ragane ngamargiang paindikan sane tan patut kamargiang ring rahina Sabate?" 3Ida Hyang Yesus raris masaur sapuniki: "Napi ragane tan naen ngwacen indik sane kalaksanayang antuk Ida Sang Prabu Daud, duk ida miwah pangiring idane marasa kaluen? 4Duk punika ida ngranjing ka Perhyangan Linggih Ida Sang Hyang Widi Wasa tur ngambil roti aturane. Roti punika raris ajengang ida, tur parapangiring idane taler pada kicen. Yadiastun yen manut kecap Cakepan Torat iragane, rotine punika tan dados kajengang antuk anak tiosan, sajawining antuk parapanditane kewanten." 5Pamuputipun pangandikan Idane ring dane, sapuniki: "Sang Putraning Manusa Utusan Ida Sang Hyang Widi Wasa, mula wantah maraga Panembahan rahina Sabate." 6Nuju rahina Sabat sane siosan, Ida Hyang Yesus ngranjing ka perhyangan, raris Ida mapaica paurukan. Irika wenten anak adiri sane lima kenawanipune kepek. 7Paraguru agama miwah paragolongan Parisine sami pada nlektekang Ida, buat ngulati kiwangan Idane, punapike Ida pacang nyegerang anak ring rahina Sabate punika. 8Ida wikan ring pakayunan danene, tumuli Ida ngandika ring anake kepek sapuniki: "Bangun tur majujukja dini di arep!" Anake punika raris bangun tur majujuk. 9Ida Hyang Yesus raris ngandika ring dane sareng sami: "Mangkin Tiang mataken ring ragane: Yen manut Cakepan Torat iragane, encenke sane patut kalaksanayang ring rahina Sabate? Mapakardi ayu punapi mapakardi ala? Nulungin anak mangda ipun urip, punapi ngepet patin anak?" 10Wus punika Ida raris mandreng anake sane ngiter Ida tumuli ngandika ring anake kepek punika: "Leserangja liman ragane!" Anake punika raris ngleserang limannyane, mawastu limanipune seger. 11Nanging paraguru agama miwah golongan Parisi punika raris ngapi dukannyane, tumuli dane mapiguman, sapunapi antuknya jagi misekayang Ida Hyang Yesus. 12Duk punika Ida Hyang Yesus munggah ka bukite praya ngastawa. Awengi mepek Ida ngastawa ring Ida Sang Hyang Widi Wasa. 13Sasampune tatas rahina, Ida raris ngandikain sisian Idane, tumuli kapilih roras diri, sane kamanggehang tur kabiseka dados parautusan, inggih punika: 14Dane Simon, sane taler kicen pesengan Petrus miwah Dane Andreas semeton danene, Dane Yakobus miwah Dane Yohanes, Dane Pilipus miwah Dane Bartolomeus, 15Dane Matius miwah Dane Tomas, Dane Yakobus okan Dane Alpeus miwah Dane Simon sane kasambat dados golongan Nasional, 16Dane Yudas okan Dane Yakobus miwah Dane Yudas Iskariot, sane pamuputipun alpaka guru ring Ida Hyang Yesus. 17Ida raris tedun saking bukite sinarengan ring parasisian Idane, tur mararian ring genahe sane dangsah. Irika akeh parasisian Idane sane tiosan mapunduh sareng anak lianan sane saking wewidangan jagat Yudea miwah saking kota Yerusalem, samaliha saking wewengkon kota-kotane ring pasisi makadi: Kota Tirus miwah kota Sidon. 18Anake punika rauh nyadia miragiang paurukan Idane miwah mangda kasegerang saking pinakitnyane. Samaliha anake sane karangsukan setan taler segerang Ida. 19Anake punika sami ngaat pisan mamanah ngusud Ida, santukan saking anggan Idane medal kawisesan sane nyegerang ipun makasami. 20Ida Hyang Yesus raris ngaksi sisian Idane, sarwi ngandika, sapuniki: "Bagia cening ane tiwas-tiwas tur suksrah teken Ida Sang Hyang Widi Wasa, wireh cening ane ngrasayang kawiryan Pamrentahan Ida Sang Hyang Widi Wasa. 21Bagia cening ane seduk jani, wireh cening lakar kicen madaar kanti wareg. Bagia cening ane ngeling jani, sawireh cening lakar kedek. 22Bagia cening yen malantaran Sang Putraning Manusa Utusan Ida Sang Hyang Widi Wasa cening kagetingin buina kasepekang muah kacacad tur adan ceninge kanistayang muah cening kasengguh corah baan anake. 23Pada liang tur masuka renaja dimasane ento, sawireh sasajaane gede pikolih ceninge di suargan. Sawireh aketo masih laksanan paraodah-odahnyane marep teken paranabine maluan. 24Nanging sengkala ragane ane sugih jani, sawireh ragane di sajeroning kasugihan ragane suba muponin panglipuran. 25Sengkala ragane ane wareg jani, sawireh ragane lakar seduk. Sengkala ragane ane kedek jani, sawireh ragane lakar kasedihan tur ngeling. 26Sengkala ragane yen makejang anake pada nyungjungang ragane, sawireh aketo masih laksanan odah-odahnyane imaluan arepa teken paranabi palsune." 27"Nanging pitutur Gurune teken cening, ane pada madingehang munyin Gurune, kene: Tresnainja musuh ceninge, tur mapakardi ayuja teken anake ane geting teken cening. 28Tunasang merta anake ane nemah cening, astawayangja anake ane nyacad cening. 29Yen ada anak namplak pipin ceninge ane aneh, baangja ia namplak ane anehan. Buina yen ada anak nyuang saput ceninge, baang ia masih nyuang bajun ceninge. 30Baangja sakancan anake ane ngidih teken cening, tur barang ceninge ane suba juanga teken anake edaja buin tagiha. 31Tur pakardi ane kenkenja ane demenin cening, apanga anake mapakardi marep teken dewek ceninge, gaeninja masih buka keto marep teken anake lenan. 32Yening cening nresnain anake ane tresna teken cening dogen, apa pantes cening nampi pikolih? Anake ane madosako masih tresna teken anake ane nresnain dewekne. 33Sawireh yen cening mapakardi ayu teken anake ane mapakardi ayu teken cening dogen, apa pantes cening nampi pikolih? Anake ane madosako masih malaksana buka keto. 34Buina yen cening masilihang gelah ceninge teken anak, malantaran cening ngajap-ajap lakar nampi pasilihne uli anake ento, apa pantes cening nampi pikolih? Anake ane madosako masih saling silihin, saha ngajap-ajap apanga nampi pasilihne pada teken ane pasilihanga. 35Nanging cening, edaja buka keto! Tresnainja musuh ceninge, tur mapakardi ayuja arepa teken ia. Baangja ia nyilih tur eda tagiha pasilihne. Dadinne gede pikolih ceninge, tur cening dadi paraputran Ida Sang Hyang Widi Wasa Sane Maha Luur. Sawireh Ida asung sueca teken anake ane tusing ngelah pangrasa muah teken anake corah. 36Cening patut welas asih buka Ida Sang Aji welas arsa." 37"Eda pesan cening nepasin anak, apanga cening masih tusing katepasin baan Ida Sang Hyang Widi Wasa. Buina eda pesan cening melihang anak, apanga cening masih tusing kasisipang baan Ida Sang Hyang Widi Wasa. Ampurayangja pelih anake, apanga Ida Sang Hyang Widi Wasa masih ngampurayang cening. 38Baangja anake ngidih, apanga Ida Sang Hyang Widi Wasa masih lakar nyuecanin cening. Cening bakal nampi duman ane bek uli Ida Sang Hyang Widi Wasa, paica ane maliah-liah, kasriokang sig liman ceninge, amunapaja cening nyidayang nampi. Sawireh panakehane ane anggon cening nakehang anake lenan, ento masih lakar kanggon nakehang cening baan Ida Sang Hyang Widi Wasa." 39Ida Hyang Yesus raris ngwecanayang pangande ring dane asapuniki: "Anake buta tusing nyidayang nandan timpalne ane buta. Sawireh yening ada anak buta nandan timpalne ane buta, sinah makadadua ulung ka bangbange. 40Tusing ada murid nglebihin gurunnyane, sawireh yen muride ento suba pragat peplajahanne, sinah bates asah kabisanne teken gurunnyane. 41Apa kranane cening ningalin medange di paningalan nyaman ceninge, nanging tampalane ane di paningalan ceninge padidi tusing runguang cening? 42Kenkenang cening lakar ngraos teken nyaman ceninge kene: Ih beli depangja tiang ngaadang medange ane di paningalan beline ento! Nanging tampalane ane di paningalan ceninge tusing tingalin cening? Ih anak ane mapi-mapi. Kaadang malu tampalane uli di paningalane padidi, suba keto mara cening cedang buat ngaadang medange uli di paningalan nyaman ceninge." 43"Sawireh tusing ada punyan kayu ane melah lakar mabuah jelek; buina tusing ada punyan kayu ane jelek mabuah melah. 44Sawireh sakancan punyan kayune kabinayang uli buahne. Wireh tusing ada anak ngalap buah aa uli di bet duine muah ngalap anggur uli di punyan ketkete. 45Anake ane melah mesuang kamelahan uli di unteng kenehne ane melah muah anake corah mesuang kacorahan uli di unteng kenehne ane corah. Sawireh apa ane ucapanga baan bibihne ento pesu uli di isin kenehne ane bek kanti maliah." 46"Ngudiang cening nyambat-nyambat Guru: 'Ratu Panembahan, Ratu Panembahan,' nanging cening tusing pesan nglakonin pitutur Gurune? 47Sakancan anake ane teka sig Gurune muah madingehang pitutur Gurune laut lakonina, jani Guru ngorahin cening, anake ento satmaka buka kene. 48Ia dadi orahang buka anake ane nyujukang umah. Ia ngae bangbang dalem buat masang dasar di batu kaange. Dikatuju ada blabar gede nomplok umahne ento, sinah umahe ento tusing magenjotan, sawireh dasar umahe ento kukuh bakuh. 49Nanging sakancan anake ane madingehang pitutur Gurune, nanging tuara lakonina, ia patuh buka anake ane nyujukang umah di tanahe tan padasar. Dikatuju ada blabar nomplok, sinah umahe ento bah mabriug, laut uug maglaturan."
Copyright
Learn More


text:
1Sedek rahina anu Ida Hyang Yesus malih ngawitin mapaica paurukan ring sisin Danu Galileane. Anake sane mapunduh ngiter Ida punika kalintang akeh, ngantos Ida munggah ka jukunge tur malinggih irika. Jukunge punika ngambang ring toyane, lan anake sane akeh punika ngampiag ring tepin danune. 2Akeh paindikan sane urukang Ida ring anake katah punika. Ida ngurukang nganggen makudang-kudang pangande, sapuniki pangandikan Idane: 3"Padingehangja! Ada anak nyambeh bibit. 4Dugase ia nyambeh bibit di tegalne, ada abagian ane ulung di lubukane, lantas ada kedis teka, laut bibite ento amaha. 5Ada ane ulung di tanahe ane batuan. Bibite enggal mentik sawireh tanahne daken. 6Nanging rikala endag suryane, entikne lantas layu, tur mati sawireh akahne ngampar. 7Ada ane ulung di tanahe ane misi tunggak-tunggak ketket. Dikalane bibite ento mentik, tunggak-tunggak ketkete ento masih maseenan tur sayan rob naonin, kanti entikan bibite ento puret, mawanan tusing mabuah. 8Nanging ada masih ane ulung di tanahe ane lemek, tur bibite ento lanus entikne laut mabuah, ada ane nikel ping telung dasa, ada ane nikel ping nem dasa, muah ada ane nikel ping satus buahne." 9Pamuputipun Ida Hyang Yesus ngandika: "Nyenja ngelah kuping, patut ia madingehang." 10Rikala Ida Hyang Yesus praragayan, makudang-kudang anake sane sampun miragiang paurukan Idane, rauh nangkil ring Ida, sinarengan ring sisiane roras. Dane pada mapinunas ring Ida, mangda Ida ledang ngartiang pangandene punika. 11Pasaur Idane: "Cening kalugra nawang pepingitan unduk Ida Sang Hyang Widi Wasa ngadegang Pamrentahan Idane di gumine. Nanging buat anake ane lenan, saluiring paundukan katuturang aji pangande, 12apanga: Yadiastu ia ngiwasin, ia tusing nepukin. Yadiapin ia ningeh, nanging tusing ngresep, sawireh yen ia nawang unduke ento, ia lakar mabalik astiti bakti teken Ida Sang Hyang Widi Wasa tur ia bakal icen Ida pangampura!" 13Ida Hyang Yesus raris mataken ring dane: "Apa cening tusing ngresep teken pangandene ento? Yening keto, kenkenang cening lakar ngresepang pangandene ane lenan? 14Anake ane nyambeh bibite ento, nyambeh sabdan Ida Sang Hyang Widi Wasa. 15Ada sabda ane tumiba di lubukane, nah ento anake ane madingehang sabdane ento, nanging lantas teka Ratun Setane mancut sabdane ane suba dingeha ento uli di kenehne. 16Anake ane lenan satmaka buka bibite ane ulung di tanahe ane batuan. Mara ia ningeh sabdane ento, laut tampina baan keneh ane liang. 17Nanging sabdane ento tusing teleb di kenehne. Dikalane ada kakewehan wiadin kasangsaran malantaran sabdane ento, ia lantas ngenggalang makeledan. 18Anake ane lenan, satmaka buka bibite ane ulung di tanahe ane misi tunggak-tunggak ketket. Nah ento anake ane madingehang sabdane ento, 19nanging ia kaliput baan kawiryan idupe muah kasugihan jagate, buina tetagihan indriane ane lenan pada ngalahang sabdane ento, kanti tuara nyidayang mabuah. 20Nanging anake ane lenan, satmaka buka bibite ane ulung di tanahe ane lemek. Ia madingehang tur nampi sabdane ento, lantas mabuah: ada ane tikel ping telung dasa, ada ane tikel ping nem dasa, muah ada ane tikel ping satus." 21Ida Hyang Yesus malih nglanturang: "Yen anake ngenyit lampu tusingja lantas tekepina aji kekeb, wiadin celepanga ka beten longane, nanging pejanga di tongos lampune. 22Saluiring paundukan ane mengkeb lakar kaberberang muah sakancan paundukane ane pingit lakar kawerayang. 23Nyenja ane ngelah kuping, patut ia madingehang!" 24Raris Ida malih ngandika: "Telebangja ane dingeh cening. Sikute ane anggon cening nepasin anake lenan, ento masih ane lakar kanggon nepasin cening baan Ida Sang Hyang Widi Wasa, meh-mehan abotan buin teken ento. 25Anake ane suba ngelah, ia lakar buin kicen, nanging anake ane tuara ngelah, apaja ane enu gelahanga, ento lakar kambil." 26Ida Hyang Yesus malih ngandika: "Pamrentahan Ida Sang Hyang Widi Wasa, satmaka buka anake ane nyambeh bibit di tegalne. 27Dikalaning peteng ia pules, tur disubane lemah ia magae. Dugase ento bibite totonan terus ngecai tur mentik. Nanging anake ento tusing nawang kenken unduk bibite ento mentik. 28Tanahe ngranayang entik-entikane ento tumbuh tur mabuah, pangawitne pesu katikne, suud keto badihane, pamragatne lantas pesu buahne ane jelih-jelih di badihane ento. 29Yen buah gandume ento suba wayah, lantas arita baan anake, wireh suba masan manyi." 30Malih Ida ngandika: "Kenkenke undukne dugase Ida Sang Hyang Widi Wasa ngadegang Pamrentahan Idane? Pangande apa ane lakar anggon ngupamayang buat nerangang unduke ento? 31Pamrentahan Ida Sang Hyang Widi Wasa satmaka buka batun bingine, nah ento bibit ane paling cenika di gumine. Bibite ento tanema baan anake di tanahe. 32Tusing makelo lantas bibite ento mentik tur entikne dadi paling gedena di pantaran soroh punyan kayune. Buina lantas macarang gede-gede, kanti kedis-kedise pada teka tur masebun ditu." 33Kadi asapunika pangande sane kanggen antuk Ida Hyang Yesus midartayang sabdane ring anake katah punika, sane sida antuk ipun ngresepang. 34Ida tan kayun mapidarta yan tan nganggen pangande, nanging yen Ida wantah kairing antuk parasisian Idane kewanten, Ida ledang nlehtehang saluiring paindikan ring parasisian Idane. 35Sasampunipun surup surya ring rahina punika, Ida Hyang Yesus ngandika ring sisian Idane: "Jalanja malayar megat danu, ka sisinne ane dituan." 36Parasisiane raris nilar anake akeh punika, raris munggah ka jukunge sane kalinggihin antuk Ida Hyang Yesus, tumuli malayar. Jukung-jukunge sane lianan taler malayar nyarengin Ida. 37Raris wenten angin baret pisan, tur ombake ngawitin namplig jukunge, kantos jukunge kalancah antuk toya. 38Duk punika Ida Hyang Yesus nuju sirep ring tebenan jukunge, raris sisian Idane nanginin Ida saha matur: "Guru, nentenke Palungguh Guru lingu, mungguing iraga puniki tambis-tambis sengkala?" 39Ida matangi raris mrentah angine miwah toyan danune punika: "Teduhja." Irika raris angine endek tur danune teduh pisan. 40Ida Hyang Yesus raris ngandika ring parasisian Idane: "Ngudiang dadi cening jejeh? Apake cening tonden pracaya teken Guru?" 41Nanging parasisiane sumingkin nyangetang jejeh danene, tur saling takenin: "Nyenke sasajaane Ida ene, kayang angin muah danu nyak nuut pangandikan Idane."
Copyright
Learn More